open-index/open-wikipedia-markdown huggingface dataset:
အော်ကျူပိုင်း လှုပ်ရှားမှု

**အော်ကျူပိုင်း လှုပ်ရှားမှု** (Occupy movement) သည် ကမ္ဘာ့နိုင်ငံအသီးသီးတွင် ဖြစ်ပွားသည့် စီးပွားရေး၊ လူမှုရေး မညီမျှမှုကို ဆန့်ကျင်သော လှုပ်ရှားမှုတစ်ရပ်ဖြစ်သည်။ ပထမဦးဆုံး လှုပ်ရှားမှုမှာ အမေရိကန် ပြည်ထောင်စု နယူးယောက်မြို့ Zuccotti ပန်းခြံ၌ ၂၀၁၁ ခုနှစ် စက်တင်ဘာ ၁၇ ရက်နေ့တွင် စတင်ခဲ့သည့် Occupy Wall Street ဖြစ်သည်။ အောက်တိုဘာ ၉ ရက်နေ့တွင် နိုင်ငံပေါင်း ၈၂ နိုင်ငံမှ မြို့ကြီး ၉၅ မြို့၌ အော်ကျူပိုင်း လှုပ်ရှားမှုများ ရှိခဲ့သည်။ အောက်တိုဘာ ၁၅ ရက်နေ့တွင်မူ ကမ္ဘာတလွှား တပြေးညီ ဆန္ဒပြမှုများ ဖြစ်ပွားခဲ့သည်။ ယင်းလှုပ်ရှားမှုများတွင် ‘ငါတို့ဟာ ၉၉ % ဖြစ်တယ်။’ ဆိုသည့် ကြွေးကြော်သံများကို ဟစ်ကြွေးကြပြီး အချမ်းသာဆုံး ၁ % နှင့် ကျန်လူများအကြား ဝင်ငွေနှင့် ချမ်းသာမှု မညီမျှခြင်းကို မီးမောင်းထိုး ပြကြသည်။
ဝေါလ်လမ်း

**ဝေါလ်လမ်း** (Wall Street) သည် အမေရိကန် ပြည်ထောင်စု နယူးယောက်မြို့ရှိ ငွေရေးကြေးရေး လုပ်ငန်းများ စုဝေးရာ ရပ်ကွက်ဖြစ်ပြီး မန်ဟတ်တန် (Manhattan) အောက်ပိုင်း ဘရော့ဒ်ဝေးလမ်း (Broadway) မှ အရှေ့ဖက်သို့ တောင်လမ်း (South Street) အထိ ရှည်လျားသည်။ အချိန်ကာလ ကြာမြင့်လာသည်နှင့် အမျှ ‘ဝေါလ်လမ်း’သည် အမေရိကန်၏ ငွေရေးကြေးရေး ဈေးကွက်တစ်ရပ်လုံးကို ကိုယ်စားပြုသည့် ဝေါဟာရ ဖြစ်လာသည်။
ကလောင်အမည်

**ကလောင်အမည်**ဆိုသည်မှာ လူတစ်ယောက်အား ခေါ်တွင် စေလိုသည့် အမည်တစ်ခုဖြစ်သည်။ ကလောင်အမည်များကို စာပေရေးသားသည့် လုပ်ငန်းများတွင် အများဆုံး အသုံးပြုလေ့ရှိသည်။ စာရေးဆရာတစ်ယောက်တွင် ကလောင်အမည်တစ်ခုနှင့် အထက်ရှိတတ်ကြသည်။ ကလောင်အမည်ကို မိမိစိတ်ကြိုက်သော်လည်းကောင်း၊ မိဘနှင့် ဆွေမျိုးသားချင်းများမှ ငယ်ဘဝတွင် မှည့်ခေါ်ခဲ့သော နာမည်ကို လည်းကောင်း ပေးတတ်ကြသည်ကို တွေ့ရသည်။

ထို့အပြင် ကလောင်အမည်၏ နောက်ပိုင်းနှင့် ရှေ့ပိုင်းတို့တွင် အမည် နောက်ဆက်၊ ရှေ့ဆက် အနေဖြင့် နာမဝိသေသနများကို အသုံးပြု၍လည်း ကလောင်အမည် ပေးလေ့ရှိကြောင်း တွေ့ရသည်။ နမူနာအားဖြင့် တက္ကသိုလ်ဘုန်းနိုင်ကို ကြည့်နိုင်သည်။ တက္ကသိုလ် ဘုန်းနိုင် ဆိုသည့် ကလောင်အမည်တွင် တက္ကသိုလ် အား အမည်၏ ရှေ့ဆက်ဟု ဆိုနိုင်သည်။ မိုးမိုး(အင်းလျား)ဆိုသည့် ကလောင်အမည်တွင်လည်း အင်းလျား သည် အမည်၏ နောက်ဆက်ဖြစ်သည်။ အင်းလျားဆိုသည့် စကားစုကို လက်သည်းကွင်းအတွင်းထည့်ထားသော်လည်း ခေါ်ဆိုသူတို့သည် မိုးမိုး အင်လျား ဟုသာ ခေါ်ဆိုကြကြောင်းတွေ့ရသည်။

## ကြည့်ရှုရန်
*အနုပညာအမည်

## ဆက်လက်ဖတ်ရှုရန်
* 
*
*

## ကိုးကား
## ပြင်ပလင့်များ
*ကလောင်အမည်
*The King's English, H. W. Fowler & F. G. Fowler
*Pen Names: What You Need To Know About Using A Pseudonym
အမည်

**အမည်**ဆိုသည်မှာ လူ၊ သတ္တဝါ၊ အရာဝတ္ထု၊ မြစ်၊ ချောင်း၊ အင်းအိုင်၊ နေရာဒေသ စသည်တို့ကို သတ်မှတ်ခေါ်ဆိုခြင်း ဖြစ်သည်။ အမည်ကို နာမဟုလည်း အသုံးပြုသည်။
ဝီလျံ ဟောင်းဝဒ် တာ့ဖ်

## ငယ်စဉ်ဘဝ
အောက်တိုဘာ၊ ၁၅ ရက်၊ ၁၈၅၇ ခုနှစ်တွင် အမေရိကန်၏ ၂၇ဦးမြောက်သမ္မတနှင့် ၁၀ဦးမြှောက် တရားသူကြီးချုပ်ဖြစ်လာမည့် တာ့ဖ်ကို အိုဟိုင်းယိုးပြည်နယ်၊ စင်စင်နာတီအရပ်၌ဖွားမြင်သည်။ မိဘများမှာ အယ်လ်ဖွန်ဆိုနှင့် လွီဇာမာရီယာတော်ရေး တာ့ဖ်တို့ဖြစ်သည်။ ဖခင်မှာ စစ်ဝန်ကြီးအဖြစ်လည်းကောင်း၊ သမ္မတဂရန့်လက်ထက်တွင် ရှေ့နေချုပ်အဖြစ်လည်းကောင်း၊ သမ္မတအာသာ လက်ထက်တွင် ရုရှားနိုင်ငံဆိုင်ရာ အမေရိကန်သံအမတ်ကြီးအဖြစ်လည်းကောင်း တာဝန်များထမ်းဆောင်ခဲ့ဖူးသဖြင့် တာ့ဖ်အနေဖြင့် နိုင်ငံရေးနှင့် မစိမ်းလှပေ။ ၁၈၇၈ခုနှစ်တွင် ယေးလ်တက္ကသိုလ်နှင့် ၁၈၈၀တွင် စင်စင်နာတီတက္ကသိုလ်တို့မှ ဘွဲ့များရရှိခဲ့ပြီး တစ်ဖက်တွင်လည်း စင်စင်နာတီမှ သတင်းစာများတွင် ဥပဒေဆိုင်ရာသတင်းထောက်အဖြစ် လုပ်ကိုင်ခဲ့သည်။

## ထမ်းဆောင်ခဲ့သည့် တာဝန်များ
၁၈၈၁-၁၈၈၂ခုနှစ်တို့တွင် လက်ထောက်အစိုးရရှေ့နေ၊၁၈၈၅ခုနှစ်တွင် ကောင်တီတရားရုံးရှေ့နေ၊ ၁၈၈၇ခုနှစ်တွင် အထက်ရုံးတရားသူကြီး၊ ၁၈၈၉ခုနှစ်တွင် အမေရိကန်ပြည်ထောင်စု တရားရုံးရှေ့နေချုပ်၊ ၁၈၉၂ခုနှစ်တွင် နယ်လှည့်ဖယ်ဒရယ်တရားသူကြီး စသဖြင့် အဆင့်ဆင့်တာဝန်များထမ်းဆောင်ခဲ့သည်။ 
၁၉၀၀ပြည့်နှစ်တွင် အမေရိကန်-ဖိလစ်ပိုင် ကော်မရှင်၏အကြီးအကဲဖြစ်လာပြီး ၁၉၀၁-၁၉၀၄ခုနှစ်အထိ ပထမဆုံးအရပ်သားဖိလစ်ပိုင် ဘုရင်ခံအဖြစ်တာဝန်ထမ်းဆောင်ခဲ့သေးသည်။ ၁၉၀၄ခုနှစ်တွင် စစ်ဝန်ကြီးအဖြစ်တာဝန်ထမ်းဆောင်ပြီး ၁၉၀၆ခုနှစ်တွင် ကျူးဘားတွင် စပိန်တို့နှင့် စစ်မက်ဖြစ်မည့်အရေးကို တားဆီးနိုင်ရန်အတွက် စေလွှတ်ခံခဲ့ရသေးသည်။ သမ္မတရုစဗဲ့အနေဖြင့် တာ့ဖ်အားသူ့နေရာတွင် ဆက်ခံမည့် သမ္မတလောင်းအဖြစ် လေ့ကျင့်ပျိုးထောင်ပေးခဲ့သလို ထောက်ခံမှုများလည်းပေးခဲ့သည်။ ထို့ကြောင့် ၁၉၀၈ခုနှစ် ရွေးကောက်ပွဲတွင် ဒီမိုကရက်တစ်ပါတီမှ ဝီလျံဂျင်းနင်းဘရိုင်ယန်ကို အနိုင်ယူကာ သမ္မတဖြစ်လာခဲ့သည်။ 

## သမ္မတ သက်တမ်း
သမ္မတဖြစ်လျှင် ရုစဗဲ့လမ်းစဉ်အတိုင်း အထက်လွှတ်တော်အမတ်များကို တိုက်ရိုက် ရွေးကောက်တင်မြှောက်နိုင်စေခြင်း၊ အလုပ်သမားဝန်ကြီးဌာန တည်ထောင်ခြင်းနှင့် ဝင်ငွေခွန်ဆိုင်ရာပြုပြင်ရေးများကို လုပ်ဆောင်နိုင်ခဲ့သော်လည်း သွင်းကုန်ခွန်မူဝါဒနှင့် သဘာဝပတ်ဝန်းကျင်ဆိုင်ရာ မူဝါဒများတွင်မူ ရုစဗဲ့၏ အမြင်များနှင့်ခြားနားခဲ့သဖြင့် ၁၉၁၂ခုနှစ်ရွေးကောက်ပွဲတွင် ပါတီတွင်းမှ ရုစဗဲ့ဦးဆောင်မှုဖြင့် ဆန့်ကျင်မှုများခံခဲ့ရသည်။ တာ့ဖ်၏ ရီပါပလီကန်ပါတီနှင့် ရုစဗဲ့၏ ပရိုဂရက်ဆစ်ပါတီတို့အားပြိုင်မှုများကြောင့် မဲကွဲပြီး ဒီမိုကရက်တစ်ပါတီမှ ဝုဒ်ရိုး ဝီလ်ဆင်အနိုင်ရသွားခဲ့သည်။ 

ထိုစဉ်ကဖွဲ့စည်းခဲ့သည့် နိုင်ငံပေါင်းချုပ် အသင်းကြီးအား သံသယစိုးရိမ်စိတ်များဖြင့် ထောက်ခံခဲ့သည်။

## တရားသူကြီးချုပ်သက်တမ်းနှင့် ဘဝနိဂုံး
သမ္မတရာထူးမှထွက်လျှင် ယေးတက္ကသိုလ်ရှိ ဖွဲ့စည်းအုပ်ချုပ်ပုံအခြေခံဥပဒေဆိုင်ရာ ပါမောက္ခအဖြစ် ၁၉၁၃-၁၉၂၁အတွင်း တာဝန်ယူခဲ့သည်။ ၁၉၂၁ခုနှစ်မှ ၁၉၃၀ခုနှစ်အတွင်း အမေရိကန်ပြည်ထောင်စု တရားသူကြီးချုပ်အဖြစ် တာဝန်ယူခဲ့သေးသဖြင့် လူတစ်ဦးထဲအနေဖြင့် အမေရိကန်သမ္မတအဖြစ်လည်းကောင်း၊ တရားသူကြီးချုပ်အဖြစ်လည်းကောင်း တာဝန်ထမ်းဆောင်ခဲ့သည့် တစ်ဦးတည်းသော သမိုင်းဝင် ထူးခြားသူ အနေဖြင့် မှတ်တမ်းဝင်ခဲ့လေသည်။ မတ်လ၊ ၈ရက်၊ ၁၉၃၀ခုနှစ်တွင် ဝါရှင်တန် ဒီစီမြို့တော်၌ တာ့ဖ်ကွယ်လွန်ခဲ့သည်။
တိုင်းမ်စကွဲယား

**တိုင်းမ်စကွဲယား** (Times Square) သည် အမေရိကန် ပြည်ထောင်စု၊ နယူးယောက်မြို့ မန်ဟတ်တန် (Manhattan) ရှိ အဓိကကျသည့် စီးပွားရေး ရပ်ကွက်ဖြစ်သည်။ ဘရော့ဒ်ဝေးလမ်းနှင့် ၇ လမ်း လမ်းဆုံတွင် တည်ရှိပြီး အနောက် ၄၂ လမ်းမှ အနောက် ၄၇ လမ်းထိ ရှည်လျားသည်။ ကမ္ဘာပေါ်တွင် လူအစည်ကားဆုံး လမ်းဆုံဟုလည်း ကျော်ကြားသည်။ ခရီးသွားနှင့် အပန်းဖြေ (Travel + Leisure) မဂ္ဂဇင်း၏ ၂၀၁၁ ခုနှစ် အောက်တိုဘာလ စစ်တမ်းအရ တိုင်းမ်စကွဲယားသည် ကမ္ဘာပေါ်တွင် ကမ္ဘာလှည့်ခရီးသည် အများဆုံးသွားရောက် လည်ပတ်သည့် နေရာဖြစ်ပြီး နှစ်စဉ် လည်ပတ်သူ ၃၉ သန်းကျော် ရှိသည်ဟု သိရသည်။ 

မူလက Longacre Square ဟု အမည်တွင်ပြီး ၁၉၀၄ ခုနှစ်တွင် နယူးယောက်တိုင်းမ် သတင်းစာ ဌာနချုပ်ကို အသစ်ဆောက်လုပ်သည့် တိုင်းမ်အဆောက်အဦး (ယခု - ဝမ်းတိုင်းမ်စကွဲယား) သို့ ပြောင်းရွှေ့ခဲ့ပြီးနောက် တိုင်းမ်စကွဲယားဟု အမည်ပြောင်းခဲ့သည်။ တိုင်းမ်စကွဲယားသည်လည်း ဝမ်းတိုင်းမ်စကွဲယား အဆောက်အဦးအထက် တိုင်ထိပ်မှ မီးလုံးလျှော့ချကာ နှစ်သစ်ကို ကြိုဆိုရာ နေရာဖြစ်သည်။ နှစ်စဉ် ဒီဇင်ဘာ ၃၁ ရက်နေ့တွင် ကမ္ဘာအရပ်ရပ်မှ ခရီးသည်များ တိုင်းမ်စကွဲယားတွင် စုဝေးကာ နှစ်သစ်ကို ကြိုဆိုလေ့ရှိသည်။
နဂါးပေါက်တံတား (ပဲခူး)

ပဲခူးတိုင်းဒေသကြီး ပဲခူးခရိုင်၊ ဝေါမြို့နယ် ဒိုက်ဦး-စစ်တောင်းလမ်းတွင် ရှိပြီး ၂၀၀၈ ခုနှစ် ဇွန်၁ရက်က စတင်တည်ဆောက်၍ ၂၀၁၁ ခုနှစ် ဩဂုတ်လ ၂၇ ရက်တွင် ဖွင့်လှစ်ခဲ့သည်။ ပြည်ထောင်စုသမ္မတမြန်မာနိုင်ငံတော်အစိုးရအဖွဲ့သစ်လက်တွက် တွင် ငါးစင်းမြောက် ဖွင့်လှစ်ခဲ့သော ပေ ၁၈၀ အထက် တံတားဖြစ်သည်။ သံကူကွန်ကရစ်အမျိုးအစား ဖြစ်ပြီး စုစုပေါင်းတံတားအရှည်ပေ ၂၄၀၊ ဒိုက်ဦးမှ ယာဉ်သွားလမ်းအကျယ် ၂၄ ပေ၊ ယာဉ်နှစ်လမ်းသွားနှင့် လူသွားလမ်းတစ်ဖက်လျှင် သုံးပေစီပါရှိကာ ယာဉ်တစ်စီးချင်း ခွင်ပြုအလေးချိန်မှာ (ယာဉ်+ကုန်) တန် ၆၀ ဖြစ်သည်။

ရန်ကုန်-မန္တလေးပြည်ထောင်စုလမ်းမကြီး၊ ဒိုက်ဦးမြို့မှ ရန်ကုန်-ပဲခူး-မော်လမြိုင်လမ်းရှိ စစ်တောင်းတို့ကို ဆက်သွယ်ဖောက်လုပ်ထားသည့် ဖြတ်လမ်းပေါ်တွင် တည်ရှိသည်။ ယခင်လမ်းကြောင်းမှာ ၄၆ မိုင်ကွာဝေးပြီး ယခုတည်ဆောက်ပေးသည့် တံတားကို အသုံးပြု၍ ဒိုက်ဦးမှ စစ်တောင်းသို့ ဖြတ်လမ်းမှသွားပါက ၂၁ မိုင် ခြောက်ဖာလုံသာဝေးသည့်အတွက် ၂၄ မိုင် နှစ်ဖာလုံ သက်သာသွားမည်ဖြစ်သည်။

ဤတံတားကြီးသည် ဖွင့်လှစ်ပေးသည့်အတွက် ပဲခူးတိုင်းဒေသကြီးမှတဆင့် မြန်မာပြည်အထက်ပိုင်းနှင့် အောက်ပိုင်းဒေသများသို့ လည်းကောင်း၊ မွန်ပြည်နယ်၊ ကရင်ပြည်နယ်နှင့် တနင်္သာရီတိုင်းဒေသကြီးများသို့လည်းကောင်း၊ မြန်မာပြည်အရှေ့မှအနောက်၊ တောင်မှမြောက်သို့ ကွန်ရက်သဖွယ် ယှက်သွယ်သွားလာနိုင်မည်ဖြစ်သည်။ 

## ကိုးကား
ဧရာဝတီတံတား (စင်းခန်း)

**ဧရာဝတီတံတား (စင်းခန်း)**သည် ကချင်ပြည်နယ်၊ ဗန်းမော်မြို့နယ် စင်းခန်းကျေးရွာအနီး ကသာ-ဗန်းမော် မီးရထားလမ်းတွင် တည်ရှိပြီး ကားလမ်းနှင့် ရထားလမ်း နှစ်မျိုးစလုံး ပါဝင်သော တံတားအမျိုးအစားဖြစ်သည်။ တံတားကြီးသည် ဧရာဝတီ မြစ်ကြီးပေါ်တွင် တည်ဆောက်ပြီးစီးခဲ့သည့် ၁၂ စင်းမြောက်တံတားဖြစ်ပြီး ပြည်ထောင်စုသမ္မတ မြန်မာနိုင်ငံတော် အစိုးရလက်ထက်တွင် တည်ဆောက်ဖွင့်လှစ်ခဲ့သည့် ၁၁ စင်း မြောက် ပေ ၁၈ဝ အထက် တံတားကြီးတစ်စင်း ဖြစ်သည်။

## တံတားအချက်အလက်များ
ဧရာဝတီတံတား (စင်းခန်း)၏ တံတားအောက်ထည်မှာ သံကူကွန်ကရစ်အမျိုးအစားဖြစ်ပြီး တံတားအပေါ်ထည်မှာ သံမဏိသံပေါင်၊ ကြိုတင်အားဖြည့်ကွန်ကရစ်နှင့် သံကူကွန်ကရစ်တံတား အမျိုးအစား ဖြစ်သည်။ တံတားကြီးတည်ဆောက်ရေးအတွက် အသုံးပြုသည့် သံမဏိသံပေါင်များကို မြန်မာစီးပွားရေး ကော်ပိုရေးရှင်းပိုင် မြောင်းတကာ သံမဏိစက်ရုံမှ ထုတ်လုပ်ပေးခဲ့သည်။

ပင်မတံတားအရှည်မှာ ၃၂၁၅ ပေရှိပြီး ချဉ်းကပ်ကားတံတားအရှည် စုစုပေါင်း ၁၄၁၅ ပေရှိကာ ကားတံတားအရှည် စုစုပေါင်း ပေ ၄၆၃ဝ ရှိသည်။ ချဉ်းကပ်ရထားတံတားအရှည်မှာ စုစုပေါင်း  ၂၂၉၅ ပေ ရှိပြီး ပင်မတံတားအပါအဝင် စုစုပေါင်းရထားတံတားအရှည်ပေ ၅၅၁ဝ ရှိသည်။ တံတားပေါ်တွင် အကျယ် ၂၈ ပေရှိ နှစ်လမ်းမောင်းကားလမ်း၊ အကျယ် ၁၄ ပေ ရှိ ရထားလမ်း နှင့် တစ်ဖက်လျှင် သုံးပေစီရှိသည့် လူသွားလမ်းများ ပါရှိသည်။ ယာဉ်တစ်စီး ခွင့်ပြုအလေးချိန်မှာ တန် ၆ဝ ဖြစ်သည်။ တံတားအောက် ရေလမ်းကင်းလွတ်နယ်မှာ အကျယ်ပေ ၃၂ဝ နှင့် အမြင့် ၄၇ ပေဖြစ်သည်။

## ကိုးကား
စစ်တောင်းတူးမြောင်းတံတား (ပဲခူး)

စစ်တောင်းတူးမြောင်းတံတားသည် ပဲခူးတိုင်းဒေသကြီး၊ ဝေါမြို့နယ်၊ ဒိုက်ဦး-စစ်တောင်းလမ်း မိုင်တိုင်အမှတ်(၅/၄)တွင် တည်ရှိပြီး ၂၀၁၀ ခုနှစ်၊ ဇူလိုင် ၄ ရက် က စတင်တည်ဆောက်၍ ၂၀၁၁ ခုနှစ် စက်တင်ဘာလ ၂၅ ရက်တွင် ဖွင့်လှစ်ခဲ့သည်။ ပြည်ထောင်စုသမ္မတမြန်မာနိုင်ငံတော်အစိုးရအဖွဲ့သစ် လက်ထက်တွင် ခြောက်စင်းမြောက်ဖွင့်လှစ်ခဲ့သော ပေ ၁၈၀ နှင့်အထက် တံတားဖြစ်သည်။ သံကူကွန်ကရစ် အမျိုးအစားဖြစ်ကာ စုစုပေါင်းတံတားအရှည်ပေ ၂၄၀၊ ယာဉ်သွားလမ်းအကျယ် ၂၄ ပေ၊ ယာဉ်နှစ်လမ်းသွားနှင့် လူသွားလမ်းတစ်ဖက်လျှင် သုံးပေခွဲစီပါရှိ၍ ယာဉ်တစ်စီးချင်း ခွင့်ပြုအလေးချိန်မှာ (ယာဉ်+ကုန်) တန် ၆၀ ဖြစ်သည်။ 

စစ်တောင်းတူးမြောင်းတံတားသည် ရန်ကုန်-မန္တလေးပြည်ထောင်စုလမ်းမကြီး ဒိုက်ဦးမြို့မှ ရန်ကုန်-မော်လမြိုင်လမ်းရှိ စစ်တောင်းတို့ကို ဆက်သွယ်ဖောက်လုပ်ထားသည့် ဖြတ်လမ်းပေါ်တွင် တည်ရှိပြီး ဒိုက်ဦး-စစ်တောင်းလမ်းမှ သွားလျှင် ၂၄ မိုင်ခန့် သက်သာသွားသည့်အပြင် အချိန်တိုအတွင်းမော်တော်ယာဉ်ကြီးများ အလွယ်တကူ သွားလာနိုင်သည်။ 

ဤတံတားကြီး ဖွင့်လှစ်ပေးသည့်အတွက် ပဲခူးတိုင်းဒေသကြီးမှတဆင့် မြန်မာပြည်အထက်ပိုင်းနှင့် အောက်ပိုင်းဒေသများသို့လည်းကောင်း၊ မွန်ပြည်နယ်၊ ကရင်ပြည်နယ်နှင့် တနင်္သာရီတိုင်းဒေသကြီးများသို့ လည်းကောင်း၊ မြန်မာပြည်အရှေ့မှ အနောက်၊ တောင်မှမြောက်သို့ ကွန်ရက်သဖွယ်ယှက်သွယ်သွားလာနိုင်မည်ဖြစ်သည်။

## ကိုးကား
ကျားထူးချောင်းတံတား (မကွေး)

ကျားထူးချောင်းတံတားသည် မကွေးတိုင်းဒေသကြီး၊ မကွေးခရိုင်၊ နတ်မောက်မြို့နယ်၊ မကွေး-နတ်မောက်-ပျော်ဘွယ်လမ်းတွင် တည်ရှိပြီး ၂၀၁၀ ခုနှစ် ဩဂုတ် ၂၄ ရက်က စတင်တည်ဆောက်၍ ၂၀၁၁ ခုနှစ် အောက်တိုဘာလ ၂၂ ရက်တွင် ဖွင့်လှစ်ခဲ့သည်။ တံတားမှာ ပေ ၁၈၀ အထက် တံတားအမျိုးအစားဖြစ်သည်။ သံကူကွန်ကရစ်အမျိုးအစားဖြစ်ကာ စုစုပေါင်းတံတား အရှည်ပေ ၄၈၀၊ ယာဉ်သွားလမ်းအကျယ် ၂၄ ပေ၊ ယာဉ်နှစ်လမ်းသွားနှင့် လူသွားလမ်း တစ်ဖက်လျှင် သုံးပေစီပါရှိကာ ယာဉ်တစ်စီးချင်း ခွင့်ပြုအလေးချိန်မှာ (ယာဉ်+ကုန်) တန် ၆၀ ဖြစ်သည်။

ကျားထူးချောင်းတံတားကြောင့်မကွေးမြို့မှ ပျော်ဘွယ်မြို့သို့ ရိုးမကို ဖြတ်၍ အရှေ့မှ အနောက်သို့ တိုက်ရိုက်သွားလာနိုင်ခြင်း၊ ပျော်ဘွယ်မှတစ်ဆင့် ရန်ကုန်မြို့၊ မန္တလေးမြို့များသို့ သွားလာနိုင်ခြင်း၊ ပျော်ဘွယ်-ဘုရားငါးဆူလမ်းမှတဆင့် ရှမ်းပြည်နယ်(တောင်ပိုင်း)သို့လည်းကောင်း၊ မကွေး-မင်းဘူး-အမ်းလမ်းမှတဆင့် ရခိုင်ပြည်နယ်သို့ လည်းကောင်း၊ မြန်မာနိုင်ငံအရှေ့မှအနောက်၊ တောင်မှမြောက်သို့ လွယ်ကူစွာ သွားလာနိုင်သည်။

## ကိုးကား
ကယ်လ်ဗင် ကူးလစ်ဂျ်

**ကယ်လ်ဗင် ကူးလစ်ဂျ်** (; ; ၄ ဇူလိုင် ၁၈၇၂  – ၅ ဇန်နဝါရီ ၁၉၃၃) သည် အမေရိကန်ပြည်ထောင်စု၏ ၃၀ ဦးမြောက် သမ္မတ ဖြစ်သည်။ ဂျွန်ကယ်လ်ဗင် ကူးလစ်ချ်အား ၁၈၇၂ ခုနှစ်၊ ဇူလိုင်လ ၄ ရက်နေ့တွင် ဂျွန်ကယ်လ်ဗင်နှင့် ဗစ်တိုးရီးယား ဂျေမိုကူးလစ်ချ်တို့မှ ဖွားမြင်သည်။ မွေးရပ်မှာ ဗားမောင့်ပြည်နယ်၊ ပလိုင်းမောက်မြို့ဖြစ်သည်။ ၁၈၉၅ ခုနှစ်တွင် အမ်းဟတ်စ်ကောလိပ်မှ ဘွဲ့ရပြီးနောင် ရီပါပလီကန်ပါတီဝင်ဖြစ်လာသည်။ မက်ဆာချူးဆက်ပြည်နယ်၊ နော့သင်တန်မြို့တွင် မြို့တော်ဝန်၊ ထိုမှ ပြည်နယ်အထက်လွှတ်တော်အမတ်၊ ပြည်နယ်ဒုတိယအုပ်ချုပ်ရေးမှူး အဆင့်ဆင့်တာဝန်ထမ်းဆောင်ခဲ့ပြီးနောက် ၁၉၁၉ခုနှစ်တွင် ပြည်နယ်အုပ်ချုပ်ရေးမှူးအဖြစ်ရွေးချယ်ခံရသည်။ 

ဘော်စတွန်ရဲတပ်ဖွဲ့၏ သပိတ်မှောက်မှုကြောင့် ပြည်နယ်စစ်ဘက်လုံခြုံရေးတပ်ဖွဲ့အား ခေါ်ယူခဲ့ပြီး ပြည်သူလူထု၏ အိုးအိမ်စည်းစိမ်အား ဘေးဖြစ်စေမည့် ဆန္ဒပြမှုများကို ခွင့်မပြုနိုင်ကြောင်း ဆုံးဖြတ်ပြခဲ့သည်။ ထိုသို့ပြတ်သားသည့်ဆောင်ရွက်ချက်ကြောင့် လူသိများလာပြီး ၁၉၂၀ ခုနှစ် ရိပါပလီကန်ညီလာခံတွင် သမ္မတလောင်း ဝါရင်း ဂမ်မယ်လီယဲ ဟာဒင်း‎၏ ဒုသမ္မတလောင်းအဖြစ် သတ်မှတ်ရွေးချယ်ခံရသည်။

သမ္မတ ဟာဒင်းကွယ်လွန်သော ၁၉၂၃ ခုနှစ်တွင် သမ္မတရာထူးတာဝန်ကို ထမ်းဆောင်သည်။ နိုင်ငံပေါင်းချုပ် အသင်းကြီးအား ဆက်လက်ဆန့်ကျင်ခဲ့ကာ နောက်တစ်ကြိမ် ၁၉၂၄ခုနှစ်သမ္မတ ရွေးကောက်ပွဲတွင် အပြတ်အသတ်အနိုင်ရကာ သမ္မတအဖြစ်ဆက်လက် တာဝန်ယူခဲ့သည်။ ၎င်းလက်ထက်တွင် အမေရိကန်အနေဖြင့် တင်ရှိနေသော ကြွေးမြှီအမြောက်အမြားကို လျော့ချနိုင်ခဲ့သည်။ ငွေကြေးမလုံလောက်သည့် လယ်သမားများအား ထောက်ပံ့ကူညီပေးမည့် ဥပဒေကို နှစ်ကြိမ်တိုင် ဗီတိုအာဏာဖြင့်ပယ်ချခဲ့သည်။ ၁၉၂၈ ခုနှစ် သမ္မတရွေးကောက်ပွဲတွင် ပါတီအနေဖြင့် ကူးလစ်ချ်အား ဆက်လက်ယှဉ်ပြိုင်စေလိုသော်လည်း ၁၉၂၇၊ ဩဂုတ်လ၊ ၂ ရက်တွင် ကူးလစ်ချ်က တရားဝင် ငြင်းဆန်ကာ ရွေးကောက်ပွဲမဝင်တော့ပေ။ 

၁၉၃၃ ခုနှစ်၊ ဇန်နဝါရီလ၊ ၅ ရက်နေ့တွင် သမ္မတဟောင်း ကူးလစ်ချ်သည် မက်ဆာချူးဆက်ပြည်နယ်၊ နော့သင်တန်မြို့တွင်ပင် ကွယ်လွန်ခဲ့သည်။
ဟားဘတ် ဟူးဗား

၃၁ ဦးမြောက် အမေရိကန်သမ္မတ ဟားဘတ်ကလတ် ဟူးဗားအား ၁၈၇၄ခုနှစ်၊ ဩဂုတ်လ၊ ၁၀ရက်နေ့တွင် အိုင်အိုဝါပြည်နယ်၊ ဝတ်စ်ဘရန့်ချ်မြို့တွင်ဖွားမြင်သည်။ မိဘများမှာ ဂျက်ဆီကလတ်နှင့် ဟူးဒါးရန်း ဒေါ့မွန်သွန်း ဟူးဗားတို့ဖြစ်ကြသည်။ လူနီအင်ဒီယန်းနယ်မြေ(ယခု အိုကလာဟိုးမားပြည်နယ်) နှင့်အော်ရီဂွန်တို့တွင် ကြီးပြင်းခဲ့ပြီး ၁၈၉၅ခုနှစ်တွင် စတန်းဖို့ဒ်တက္ကသိုလ်မှ ဘူမိဗေဒဘာသာရပ်ဖြင့် ဘွဲ့ရရှိခဲ့သည်။ ထိုနောက် အမေရိကန် ဘူမိဗေဒအသင်းတွင် ခဏဝင်ရောက်လုပ်ကိုင်ခဲ့ပြီး ဩစတျေးလျ၊အာရှနှင့် ဥရောပတိုက်များတွင် လှည့်လည်ပြီး မိုင်းတွင်းအင်ဂျင်နီယာအဖြစ် အလုပ်လုပ်ကိုင်ခဲ့သည်။ မြန်မာနိုင်ငံရှိ နမ်မတူဘော်တွင်း သတ္တုတွင်းတွင်လည်း လာရောက်၍ လုပ်ကိုင်ဖူးသည်။ တရုတ်နိုင်ငံတွင် မိုင်းတွင်းအင်ဂျင်နီယာချုပ်အဖြစ် ရောက်ရှိစဉ်ကလည်း လက်သီးသူပုန်ထမှုကြီးဖြင့်လည်း ဆုံတွေ့ရဖူးသည်။ ထိုအရေးအခင်းတွင် ဒုက္ခသည်များအတွက် ရိက္ခာနှင့်ဆေးဝါးအသုံးအဆောင်များကို သယ်ယူရေးတွင်ပါဝင်ကူညီပေးခဲ့ဖူးသည်။ 
ထိုသို့ဖြင့် ထူးချွန်သည့် အင်ဂျင်နီယာအဖြစ်သာမက တက်ကြွသော လူသားချင်းစာနာသော လူမှုဝန်ထမ်းတစ်ဦးအဖြစ် လူသိများလာပြီးနောက် အမေရိကန်ကယ်ဆယ်ရေးကော်မတီ၏ လန်ဒန်အကြီးအကဲအဖြစ် (၁၉၁၄-၁၉၁၅)အတွင်းလည်းကောင်း၊ ဘယ်လ်ဂျီယမ်ရှိ အမေရိကန်ကယ်ဆယ်ရေးကော်မရှင်၏ အကြီးအကဲ (၁၉၁၅-၁၉၁၉)အဖြစ်လည်းကောင်း၊ အမေရိကန်စားနပ်ရိက္ခာအဖွဲ့အုပ်ချုပ်ရေးမှူး(၁၉၁၇-၁၉၁၉)အဖြစ်လည်းကောင်း၊ အမေရိကန်ကယ်ဆယ်ရေးဌာန အုပ်ချုပ်ရေးမှူး(၁၉၁၈-၁၉၂၃)အဖြစ်လည်းကောင်း တာဝန်များပေးအပ် ခြင်းခံရသည်။ 
သမ္မတဟာဒင်းနှင့် သမ်မတကူးလစ်ချ်တို့လက်ထက်များတွင် ကူးသန်းရောင်းဝယ်ရေးဝန်ကြီးအဖြစ် ခန့်အပ်ခံရပြီး သမိုင်းဆရာများအလိုအရ သမိုင်းတလျှောက်တွင် အထူးချွန်ဆုံး ကူးသန်းရောင်းဝယ်ရေးဝန်ကြီးလည်း ဖြစ်ပြန်သည်။ သမ္မတကူးလစ်ချ် အနားယူလျှင် ရီပါပလီကန်သမ္မတလောင်းအဖြစ် ၁၉၂၈ခုနှစ်တွင် ဝင်ရောက်ယှဉ်ပြိုင်ခဲ့ပြီး အနိုင်ရခဲ့သည်။ သမ္မတသက်တမ်း အစပိုင်းအတွင်းတွင် ၁၉၂၉ခုနှစ် စီပွားပျက်ကပ်ကြီးကြောင့် အထိနာခဲ့ရပြီး ပြန်လည်ထူထောင်ရေးအစီအမံများကို အားသွန်ခွန်စိုက်ပြုလုပ်ခဲ့သည့်တိုင် ထိုဆိုးကျိုး၏ ရိုက်ခတ်မှုကြောင့် ၁၉၃၂ခုနှစ် သမ္မတရွေးကောက်ပွဲတွင် ပြိုင်ဖက်ဖြစ်သူ ဒီမိုကရက်တီပါတီ သမ္မတလောင်း ဖရန်ကလင် ဒီလာနို ရုစဗဲ့အား ရှုံးနှိမ့်ခဲ့ရသည်။

သမ္မတရာထူးမှ နုတ်ထွက်သည့်နောက်ပိုင်းတွင်လည်း ဟူးဗားအနေဖြင့် နိုင်ငံရေးလောကတွင် တက်ကြွစွာဆက်လက် လှုပ်ရှားခဲ့သည်။ ၁၉၄၆ခုနှစ် သမ်မတထရူးမင်းလက်ထက်တွင်လည်း ဥရောပစားနပ်ရိက္ခာအစီအစဉ်အတွက် ညှိနှိုင်းရေးမှူးအဖြစ် ဆောင်ရွက်ခဲ့သည်။ ထို့ပြင် ၁၉၄၇-၁၉၄၉တွင် တစ်ကြိမ်၊ ၁၉၅၃-၁၉၅၅ခုနှစ်တွင် တစ်ကြိမ် Organization of the Executive Branch ကော်မရှင်၏ ဥက္ကဋ္ဌဖြစ်ခဲ့သေးသည်။

၁၉၆၄ခုနှစ်၊ အောက်တိုဘာလ၊ ၂၀ရက်နေ့တွင် နယူးယောက်မြို့တွင် ကွယ်လွန်သည်။
ရုပ်ရှင်ပွဲတော်

is the oldest film festival in the world and one of the most prestigious and publicized]]

ရုပ်ရှင်ပွဲတော်များကို နိုင်ငံတကာတွင် ကျင်းပလေ့ရှိသည်။ ရုပ်ရှင်ပွဲတော်များတွင် ဒေသအတွင်းမှ ရုပ်ရှင်ကားများနှင့် ကျင်းပရာ ဒေသအတွင်းမှာ ရုပ်ရှင်ကားများကို ပြသလေ့ရှိသည်။ ရုပ်ရှင်ပွဲတော်ကျင်းပရာတွင် ပြိုင်ပွဲများ၊ အလုပ်ရုံ ဆွေးနွေးပွဲများနှင့် အခြားသော လှုပ်ရှားမှုများကို ပြုလုပ်လေ့ရှိသည်။ မြန်မာနိုင်ငံ၏ ပထမဆုံး ရုပ်ရှင်ပွဲတော်မှာ ဝဿန်ရုပ်ရှင်ပွဲတော်ဖြစ်သည်။

## ကိုးကား
ဘရော့ဒ်ဝေး ဇာတ်ရုံ

**ဘရော့ဒ်ဝေး ဇာတ်ရုံ** (Broadway Theatre) သည် အမေရိကန် နယူးယောက်မြို့ ဘရော့ဒ်ဝေးလမ်းတလျှောက် ဇာတ်ရုံရပ်ကွက်နှင့် လင်ကွန်းစင်တာရှိ ဇာတ်ရုံများဖြစ်သည်။ ယင်းပြဇာတ်ရုံများအနက် ၄၀ မှာ ပရိသတ် ၅၀၀ ကျော် ဝင်ဆံ့သည့် ဇာတ်ရုံများဖြစ်သည်။ လန်ဒန်မြို့ အနောက်ဖျားဇာတ်ရုံ (West End) နှင့်အတူ ဘရော့ဒ်ဝေး ဇာတ်ရုံသည် အင်္ဂလိပ်စကားပြောသည့် အသိုင်းအဝိုင်းအတွင်း အဆင့်အမြင့်ဆုံး ဇာတ်ရုံများအဖြစ် အများက အသိအမှတ်ပြုထားသည်။ ဘရော့ဒ်ဝေး ဇာတ်ရုံရပ်ကွက်သည် နယူးယောက်မြို့၏ ကမ္ဘာကျော် လည်ပတ်စရာ နေရာတစ်ခုဖြစ်သည်။
လန်ဒန် ဘန်းနက်စ် ဂျွန်ဆင်

၁၉၀၈ခုနှစ် ဩဂုတ် ၂၇ရက်နေ့တွင် အမေရိကန်ပြည်ထောင်စု၏ ၃၆ဦးမြှောက် သမ္မတ လန်ဒန် ဘန်းနက်စ် ဂျွန်ဆင်အား တက္ကဆပ်ပြည်နယ်၊ စတုန်းဝေါလ်တွင်ဖွားမြင်သည်။ မိဘများမှာ ဆမ်အာလီနှင့် ရီဘက္ကာဘိန်း ဂျွန်ဆင်တို့ဖြစ်ကြသည်။ ၁၉၃၀ပြည့်နှစ်တွင် တက္ကဆပ်တက္ကသိုလ်မှ ဆရာအတတ်သင်ဘွဲ့ရပြီး ဂျော့ချ်တောင်း တက္ကသိုလ်တွင် ဥပဒေပညာအားဆက်လက်ဆည်းပူးသည်။ ၁၉၃၀-၁၉၃၁ခုနှစ်များတွင် ဟူစတန်၌ လူထုဟောပြောနည်းများကို သင်ကြားပို့ချပေးခဲ့သည်။

## နိုင်ငံရေးအစ 
၁၉၃၁မှ ၁၉၃၅အထိ ဒီမိုကရက်တစ်ပါတီဝင် လွှတ်တော်အမတ် အာအမ် ဂလေဘတ်ဂ်၏ အတွင်းရေးမှူးအဖြစ် ထမ်းဆောင်ကာ ၁၉၃၇တွင်ကွယ်လွန်သွားသော အောက်လွှတ်တော်အမတ်တစ်ဦး၏ လှစ်လပ်နေရာအတွက် ဝင်ရောက်ယှဉ်ပြိုင်ပြီး အောက်လွှတ်တော်အမတ်အဖြစ် ရွေးကောက်ခံရသည်။ ၁၉၃၈တွင်လည်း ထိုရာထူးအတွက် ထပ်မံရွေးချယ်ခံရပြန်ကာ ထိုမှစ၍ အဆိုပါမဲဆန္ဒနယ်တွင် လေးကြိမ်ဆက် ရွေးချယ်ခံရသည်။ 

## စစ်မှုထမ်း 
ဒုတိယကမ္ဘာစစ်အတွင်း ၁၉၄၁-၁၉၄၂အတွင်း ပိစိဖိတ်သမုဒ္ဒရာရှိ အမေရိကန်ရေတပ်တွင် တာဝန်ထမ်းဆောင်ခဲ့ရာ သူရသတ္တိပြောင်မြှောက်စွာတိုက်ပွဲဝင်ခဲ့ပြီး ရဲရင့်မှုကြောင့် ငွေကြယ်တံဆိပ်ချီးမြှင့်ခံရသည်။

## နိုင်ငံရေးသို့တဖန် 
၁၉၄၈ခုနှစ်တွင် အထက်လွှတ်တော်အမတ်အဖြစ် ရွေးကောက်ခံရပြီး ၁၉၅၄ခုနှစ်တွင်လည်း ဆက်လက်၍ရွေးကောက်ခံခဲ့ရသည်။ ၁၉၅၃ခုနှစ်တွင် အထက်လွှတ်တော်ရှိ ဒီမိုကရက်တစ်ပါတီအကြီးအကဲ ဖြစ်လာသည်။ ၁၉၆၀ပြည့်နှစ်ရွေးကောက်ပွဲအတွက် ဒီမိုကရက်တစ်သမ္မတလောင်းအဖြစ် ပါတီဝင်အတော်များများက ထောက်ခံခဲ့သော်လည်း အခြားသမ္မတလောင်းတစ်ဦးဖြစ်သည့် ကနေဒီက ဒုသမ္မတလောင်းအဖြစ် ကမ်းလှမ်းခဲ့ခြင်းကို လက်ခံကာ စည်းရုံးရေးလုပ်ငန်းများတွင် ဝန်းရံကူညီပေးခဲ့သောကြောင့် ကနေဒီ၏ဘာသာရေးကွဲပြားမှုအပေါ် တောင်ပိုင်းပြည်နယ်အချို့၏ ကန့်ကွက်မှုများကို ကျော်လွှားနိုင်ခဲ့သည်။ 

## သမ္မတအဖြစ်သို့ 
၁၉၆၃ခုနှစ်၊ နိုဝင်ဘာလ၊ ၂၂ရက်တွင် သမ္မတကနေဒီ လုပ်ကြံခံရပြီးနောက် ဂျွန်ဆင်သည် အမေရိကန်၏ ၃၆ ဦးမြှောက် သမ္မတအဖြစ် ကျမ်းကျိန်ကာ သမ္မတဖြစ်လာသည်။ သမ္မတတာဝန်များကို ကောင်းမွန်စွာထမ်းဆောင်နိုင်သဖြင့် ၁၉၆၄ခုနှစ်ရွေးကောက်ပွဲတွင်လည်း ဆက်လက်အနိုင်ရခဲ့သည်။ သမ္မတသက်တမ်းအတွင်းတွင် လူ့အခွင့်အရေး၊ ဆင်းရဲမှုတိုက်ဖျက်ရေး၊ ပညာရေးနှင့်ကျန်းမာရေး အစရှိသည့် ပြည်တွင်းပြုပြင်ပြောင်းလဲရေးများတွင် အလေးပေးဆောင်ရွက်ခဲ့သော်လည်း ပြည်ပရေးရာဖြစ်သည့် ဗီယက်နမ်စစ်ပွဲတွင်မူ အရှိန်တိုးမြှင့်တိုက်ခိုက်ရန်ဆုံးဖြတ်ခဲ့သည့်အတွက် ထောက်ခံမှုများကျဆင်းခဲ့ရသည်။ ထိုစစ်ပွဲဆုံးဖြတ်ချက်များကြောင့် တိုင်းပြည်သာမက၊ ပါတီတွင်းမှပါ ထောက်ခံမှုကျဆင်းပြီး နောက်တစ်ကြိမ်ရွေးကောက်ပွဲအတွက် ယှဉ်ပြိုင်မည့်ရည်ရွယ်ချက်ကိုစွန့်လွှတ်လိုက်ရသည်။ 

## ဘဝနိဂုံး 
ဗီယက်နမ်စစ်ပွဲနှင့်ပတ်သက်၍ နာမည်ပျက်ယွင်းခဲ့ရသော ဂျွန်ဆင်သည် ၁၉၇၃ခုနှစ်၊ ဇန်နဝါရီလ၊ ၂၂ရက်နေ့တွင် တက္ကဆပ်ပြည်နယ်၊ ဆန်အန်တိုနီယိုမြို့၌ ကွယ်လွန်ခဲ့သည်။
ဝေါရင် ဂမားလီယယ်လ် ဟားဒင်

အမေရိကန်ပြည်ထောင်စု၏ ၂၉ ဦးမြောက် သမ္မတ ဟားဒင်ကို အိုဟိုင်းယိုးပြည်နယ်၊ ကော်စီကာဒေတွင် ၁၈၆၅ခုနှစ်၊ နိုဝင်ဘာလ၊ ၂ရက်က ဖွားမြင်သည်။ မိဘများမှာ ဂျော့ချ် ထိုင်ရုန်းနှင့် ဖိဘီ အလစ်ဇဘတ် ဒစ်ဂါဆန် ဟားဒင် တို့ဖြစ်ကြသည်။ အိုဟိုင်းယိုးကောလိပ်တွင် ဥပဒေပညာသင်ယူခဲ့ပြီး ဒေသခံသတင်းစာတစ်စောင်အား ထုတ်ဝေသူအယ်ဒီတာအဖြစ် တည်ထောင်ခဲ့သည်။ 

နိုင်ငံရေးလောကသို့ ပထမဆုံးခြေလှမ်းအဖြစ် ၁၉၀၁-၁၉၀၄ခုနှစ်အတွင်း ပြည်နယ်လွှတ်တော်အမတ်အဖြစ်လည်းကောင်း၊ ထိုနောက် ၁၉၀၄-၁၉၀၆ခုနှစ်အတွင်း ပြည်နယ် လက်ထောက်အုပ်ချုပ်ရေးမှူးအဖြစ်လည်းကောင်း တာဝန်များထမ်းဆောင်ခဲ့သည်။ ၁၉၁၀တွင် ပြည်နယ်အုပ်ချုပ်ရေးမှူးအဖြစ် ဝင်ရောက် ယှဉ်ပြိုင်၍ရွေးချယ်ခံသော်လည်း ရှုံးနိမ့်ခဲ့သည်။ ၁၉၁၄တွင် အမေရိကန်အထက်လွှတ်တော်အမတ်အဖြစ် ရွေးကောက်ခံရပြီး သပိတ်မှောက်ဆန့်ကျင်ရေးဥပဒေ၊ အမျိုးသမီးများ မဲပေးခွင့်ရရှိရေးတို့ကိုထောက်ခံခဲ့သည်။ နိုင်ငံပေါင်းချုပ် အသင်းကြီးသို့ အမေရိကန်ပြည်ထောင်စု ပါဝင်ရေးကို ကန့်ကွက်ခဲ့သည်။ 

၁၉၂၀ရွေးကောက်ပွဲတွင် ရီပါပလီကန်ပါတီမှ သမ္မတလောင်းအဖြစ် ဝင်ရောက်ယှဉ်ပြိုင်အနိုင်ရခဲ့သည်။ သမ္မတဖြစ်လျှင် သွင်းကုန်ခွန်ပြင်ဆင်ခြင်းဥပဒေ၊ ဝင်ငွေခွန်လျော့ချခြင်းဥပဒေတို့ကို ပြဋ္ဌာန်းနိုင်ခဲ့သည်။ ပြည်ထဲရေးဝန်ကြီး အဲလ်ဘတ် ဘီဖောလ်မှာ အရှုပ်တော်ပုံတစ်ရပ်တွင်ပါဝင်ပတ်သတ်ခဲ့ပြီး ဟာဒင်း၏အစိုးရမှာလည်း ခြစားမှုများရှိခဲ့သည်ဟု စွပ်စွဲခံရသည်။

သမ္မတဘဝနှင့် အာလာစကားပြည်နယ်သို့ ခရီးလှည့်လည်ပြီး အပြန်တွင် ရုတ်တရက်နာမကျန်းဖြစ်၍ ဆန်ဖရန်စစ္စကိုမြို့သို့အရောက် ၂၊ ဩဂုတ်၊ ၁၉၂၃ခုနှစ်တွင် ကွယ်လွန်သည်။ ဟားဒင် ကွယ်လွန်လျှင် ဒုတိယသမ္မတဖြစ်သည့် ခယ်လ်ဗင် ခူးလစ်ဂျ်မှ သမ္မတအဖြစ် ဆက်ခံခဲ့သည်။
ဂဲရက် ဖို့ဒ်

**ဂဲရက် ဖို့ဒ်**(;၁၄ ဇူလိုင် ၁၉၁၃ - ၂၆ ဒီဇင်ဘာ ၂၀၀၆) သည် အမေရိကန်သမိုင်းတွင် ထူးခြားစွာ ရွေးကောက်ပွဲယှဉ်ပြိုင်မှုမရှိဘဲ သမ္မတရာထူးကို ရရှိခဲ့သူဖြစ်သည်။သူသည်  ဝါးတားဂိတ် အရှုပ်တော်ပုံကြောင့် သမ္မတနစ်ကဆင် နုတ်ထွက်လိုက်ရပြီးနောက် ဒုတိယသမ္မတအဖြစ်မှ သမ္မတရာထူးအား ဆက်ခံ ရရှိခဲ့သည်။

## ငယ်ဘဝ 
အမေရိကန်ပြည်ထောင်စု၏ ၃၈ဦးမြောက်သမ္မတ ဖို့ဒ်အား နီဘရားစကားပြည်နယ်၊ အိုဟားမားမြို့တွင် ၁၉၁၃ခုနှစ်၊ ဇူလိုင် ၁၄ ရက် တွင် မွေးဖွားခဲ့သည်။ 

မိဘများမှာ လစ္စလီနှင့် ဒေါ်ရသီ ဂတ်နာကင်း တို့ဖြစ်ကြသည်။ အသက်၂နှစ်အရွယ်တွင် မိဘများအိမ်ထောင်ပြိုကွဲသဖြင့် မိခင်ဖြစ်သူနှင့် လိုက်ပါနေထိုင်ရင်းမှ မိခင်၏နောင်အိမ်ထောင်ဖြစ်သူ ဂဲရက် ရုဒေါ့ဖ်ဖို့ဒ်နှင့် ကြီးပြင်းခဲ့သည်။ ပထွေးဖြစ်သူမှာ ဖို့ဒ်အား သားအရင်းကဲ့သို့ချစ်ခင်စောင့်ရှောက်သလို အမည်နာမအား ၎င်းအမည်ဖြင့်ဆက်ခံစေသည်။ မီချီဂန်ပြည်နယ်၊ ဂရင်းရပ်ပစ်မြို့တွင် အခြေချနေထိုင်ခဲ့သည်။ ၁၉၃၅ခုနှစ် တွင် မီချီဂန်တက္ကသိုလ်၊ ၁၉၄၁ခုနှစ် တွင် ယေးလ်တက္ကသိုလ် တို့မှ ဥပဒေဘွဲ့ရရှိခဲ့ပြီး ဂရင်းရပ်ပစ်တွင်ပင် ရှေ့နေအဖြစ် အသက်မွေးခဲ့သည်။

## စစ်မှုထမ်းနှင့် နိုင်ငံရေး 
၁၉၄၂ခုနှစ်တွင် အမေရိကန်ရေတပ်သို့ဝင်ရောက်အမှုထမ်းကာ ပစိဖိတ်သမုဒ္ဒရာတွင် တာဝန်ထမ်းခဲ့သည်။ ၁၉၄၆ခုနှစ်တွင် တပ်မှထွက်ခဲ့ပြီး ရီပါပလီကန်ပါတီဝင် အဖြစ် နိုင်ငံရေးလောကသို့ရောက်ခဲ့သည်။  

၁၉၄၉ခုနှစ်မှစကာ အောက်လွှတ်တော်အမတ်အဖြစ် ရွေးချယ်ခံရပြီးနောက် ထိုရာထူးတွင် ၂၅နှစ်တိုင် ဆက်လက်ရွေးချယ်ခံရသည်။ ထိုနှစ်များအနက်မှ ၈နှစ်မှာ အောက်လွှတ်တော် ရီပါပလီကန်အမတ်များ၏ ခေါင်းဆောင်အဖြစ် တာဝန်ယူခဲ့သည်။ 

## သမ္မတအဖြစ်သို့ 
၁၉၇၃ခုနှစ်၊ အောက်တိုဘာလ၊ ၁၂ရက်တွင် ဒုတိယသမ္မတစပီရိုး အက်နျူး ရာထူးမှနုတ်ထွက်ရပြီးနောက်တွင် သမ္မတ နစ်ကဆင် သည် ဖို့ဒ်အား ဒုသမ္မတရာထူးအတွက် ခေါ်ယူခန့်အပ်ခဲ့သည်။ ထိုသို့ခန့်အပ်ခြင်းမှာ ဖွဲ့စည်းပုံအခြေခံဥပဒေပြင်ဆင်ချက် အမှတ်၂၅ကို စတင်ကျင့်သုံးခြင်းလည်းဖြစ်သည်။ 

၁၉၇၄ခုနှစ်၊ ဩဂုတ် ၉ရက်တွင် သမ္မတနစ်ကဆင် ဝါးတားဂိတ် အရှုပ်တော်ပုံကြောင့် ရာထူးမှ နုတ်ထွက်ရပြီးနောက် ဖို့ဒ်သည် သမ္မတရာထူးကို ဆက်ခံရသည်။

သမ္မတရာထူးရလျှင် အစိုးရအနေဖြင့် ကျဆင်းခဲ့ရသော ဂုဏ်သိက္ခာအတွက် ပြန်လည်အဖတ်ဆယ်နိုင်ရန် ကြိုးစားခဲ့ရာ ထောက်ခံမှုများရသလို တဖက်မှလည်း နစ်ကဆင်အား လွတ်ငြိမ်းချမ်းသာခွင့်ပေးခဲ့သောကြောင့် ဝေဖန်မှုများကို ခံရသည်။ သမ္မတသက်တမ်း၏ ပထမ၂၁လအတွင်း ဥပဒေကြမ်း ၄၈ခုကို အတည်မပြုဘဲ ငွေကြေးဖောင်းပွမှုကို ကာကွယ်ရန်အတွက် ဗီတိုအာဏာဖြင့် ပယ်ချပစ်ခဲ့သည်။ အလုပ်လက်မဲ့နှုန်းကို လျော့ချရာ မဆိုစလောက်သာအောင်မြင်သော်လည်း နိုင်ငံခြားရေးတွင် သမ္မတနစ်ကဆင်လက်ထက် ရရှိထားသော အခြေခံများ မပျက်စေဘဲဆက်လက် ဆောင်ရွက်နိုင်ခဲ့သည်။၁၉၇၆ ရွေးကောက်ပွဲတွင်မူ ပြိုင်ဖက် ဂျင်မီ ကာတာအား မဲနည်းငယ်ဖြင့် ကပ်၍ရှံးနှိမ့်ခဲ့ရသည်။  

## ဘဝနိဂုံး 
၂၀၀၆ခုနှစ်၊ ဒီဇင်ဘာလ၊ ၂၆ ရက်နေ့တွင် ကယ်လီဖိုးနီးယားပြည်နယ်၊ ရန်ချို မီလားဂျ်ရှိ နေအိမ်တွင် ကွယ်လွန်သည်။ 

## ကိုးကား
ဗိုလ် ၅ ပါး

ဗိုလ်ဟူသည် ဆန့်ကျင်ဘက်တရားတို့ကို တိုက်ဖျက်ဖိစီးတတ်သော တရားဟု အဓိပ္ပာယ်ရရှိပါသည်။ ၎င်းတို့မှာ ဖော်ပြလတ္တံပါအတိုင်း ၅ ပါးရှိသည်။ သက္ကာယဒိဋ္ဌိနိုင်ငံကြီးကို တိုက်ဖျက်မည့် ဗိုလ်ချုပ်ကြီး (၅) ဦး၊ ကြီး (၅) ကြီး ပင် ဖြစ်သည်။ 
၁။ သဒ္ဓါဗိုလ် = သဒ္ဓါဖြင့် ဆန့်ကျင်ဘက်တရားတို့ကို တိုက်ဖျက်ခြင်း၊
၂။ ဝီရိယဗိုလ် = ဝိရီယဖြင့် ဆန့်ကျင်ဘက်တရားတို့ကို တိုက်ဖျက်ခြင်း၊
၃။ သတိဗိုလ် = သတိဖြင့် ဆန့်ကျင်ဘက်တရားတို့ကို တိုက်ဖျက်ခြင်း၊
၄။ သမာဓိဗိုလ် = သမာဓိဖြင့် ဆန့်ကျင်ဘက်တရားတို့ကို တိုက်ဖျက်ခြင်း၊
၅။ ပညာဗိုလ် = ပညာဖြင့် ဆန့်ကျင်ဘက်တရားတို့ကို တိုက်ဖျက်ခြင်း၊
ယင်းဗိုလ်များမှာလည်း ဣန္ဒြေငါးပါးကဲ့သို့ပင် ပကတိဗိုလ်များမဟုတ်ဘဲ ဘာဝနာဗိုလ်များဖြစ်ကြသည်။ 

## ကိုးကား
ငခင်ညို

ပုဂံပြည်ကြီး ပျက်စီးသွားပြီးနောက် မြန်မာနိုင်ငံတဝှမ်းလုံးတွင် တိုင်းငယ်ပြည်ငယ်တို့ ပေါ်ပေါက်လာရာ ရှမ်းလူမျိုးအဆက်အနွယ်များတည်ထောင်လာခဲ့သော မြင်စိုင်း၊ မက္ခရာ၊ ပင်လယ်မြို့တို့သည် မြန်မာ့သမိုင်း၌ ထင်ရှားလာခဲ့ပေသည်။ 
ထိုရှမ်းလူမျိုးအဆက်အနွယ်များပင် ပင်းယမြို့နှင့် စစ်ကိုင်းမြို့တို့ကို တည်ထောင်ခဲ့ကြသည်။ ပင်းယမြို့ကို တည်ထောင်သောမင်းမှာ ဆင်ဖြူရှင်တစီးရသော တစီးရှင် သီဟသူမင်းကြီးဖြစ်၍ စစ်ကိုင်းမြို့ကို တည်ထောင်သောမင်းမှာ တစီးရှင် သီဟသူ၏ သားတော်အငယ်ဆုံးအသင်္ခယာစောယွန်းဖြစ်သည်။ အသင်္ခယာ စောယွန်း၏ နောင်တော်မှာ ပင်လယ်မြို့စား ငါးစီးရှင် ကျော်စွာဖြစ်သည်။

ငါးစီးရှင်ကျော်စွာနှင့် အသင်္ခယာစောယွန်းတို့သည် ညီအစ်ကိုချင်းဖြစ်သော်လည်း တဦးက တစ်ဦးထက်အင်အားကြီးမားသွားမည်ကို စိုးရိမ်နေသောကြောင့် မသင့်မြတ်ကြချေ။ တခါသော် ငါးစီးရှင်ကျော်စွာသည် ပင်လယ်မြို့ကို စားရစဉ်အခါက ညီတော် စစ်ကိုင်းမြို့စား အသင်္ခယာစောယွန်းကို လုပ်ကြံချေဟု ငခင်ညိုဟူသော ကျွန်ရင်းတယောက်ကို စေတော်မူလိုက်သည်။ 

## နတ်တင်ပွဲကို စားသောက်ခြင်း
ငခင်ညိုလည်း စစ်ကိုင်းမြို့ဘက်သို့ ကူး၍ အရိပ်အခြည်ကို ကြည့်ရှူရာ အခွင့်မသာသောကြောင့် တောထဲတွင် ၃ ရက်ကြမျှ ပုန်းအောင်းနေရ၏။ တောထဲတွင် ပုန်းအောင်းနေရသဖြင့် အစားအစာမစားရသောကြောင့် အလွန်ဆာလောင်မွတ်သိပ်လျက်ရှိသည်။ နောက်မှ နန်းတော်ထဲသို့ ဝင်နိုင်လေ၏။ နန်းတော်ထဲတွင် စစ်ကိုင်းမင်းက မဟာဂီရိနတ်အား တင်မြှောက်ပသထားသော စားသောက်ဖွယ်ရာတို့ကို တွေ့ရလျှင် ဆာလောင်မွတ်သိပ်လှသောကြောင့် စားလိုက်လေသည်။

## ကျေးဇူးသစ္စာစောင့်သိပုံ
ထိုသို့စားပြီးမှ နန်းတော်အတွင်းဆောင်သို့ဝင်၍ စက်တော်ခေါ်နေသော အသင်္ခယာစောယွန်း၏ ခေါင်းရင်းတွင် ရပ်လျက် ဤသို့တွေး၏။ 
ဤစစ်ကိုင်းမင်းသည် ယခုပင် ငါ၏ ထမင်းသခင်ကျေးဇူးရှင်ဖြစ်သည်။ ကျေးဇူးရှင်ကို ပြစ်မှားလျှင် ငါ၌ အပြစ်ဝန် အလွန်ကြီးလေလိမ့်မည်။ သို့သော် သူ့ကို လုပ်ကြံရန်လာပါလျက်နှင့် မလုပ်ကြံဘဲ ပြန်သွား၍ ငါ့အရှင်က သတ်သော် တစ်သက်သာသေရပေမည်။ ထမင်းရှင်ကို ပြစ်မှားလျှင်မူကား ဘဝအဆက်ဆက်၌ မကောင်းကျိုးများတော့မည်တကားဟု တွေးတော်ပြီးလျှင် ဓားကို စွပ်တုံ-ချွတ်တုံပြုပြီးမှ စစ်ကိုင်းမင်းထံသို့ ငါရောက်ခဲ့ကြောင်း သက်သေပြရန် ခမည်းတော် ပင်းယမင်း-တစီးရှင် သီဟသူက စစ်ကိုင်းမင်းအား ပေးထားသော ပတ္တမြားဓားကို ယူ၍ ပြန်ခဲ့လေသည်။ 

## ချီးမြှောက်ခံရခြင်း
ပင်လယ်သို့ ရောက်လျှင် ငါးစီးရှင်ကျော်စွာအား အကြောင်းအရာအလုံးစုံကို တင်လျှောက်၍ ပတ္တမြားဓားကို ဆက်သလေ၏။
ငါးစီးရှင်သည် ငခင်ညို၏လျှောက်တင်ချက်ကို သဘောကျ၍ ငါ့ကျွန် ငခင်ညိုသည် ထမင်းတစလောင်းရှင်၏ ကျေးဇူးကိုပင် ဤမျှသိပေသည်။ ငါနေ့တိုင်းမပြတ် သားမယားနှင့်တကွ ကျွေးမွေးနေသော ကျေးဇူးကိုကား အဘယ်ဆိုဖွယ်ရာ ရှိအံ့နည်းဟု ချီးမွမ်းပြီးလျှင် များစွာဆိုလာဘ်ပေး၍ ချီးမြှောက်ထားလေသတည်း။

## ကိုးကား
ကဏ္ဍ:မြန်မာနိုင်ငံ၏ သမိုင်း
ကဏ္ဍ:ပင်းယ-စစ်ကိုင်းခေတ်
ကဏ္ဍ:ပထမရှမ်းခေတ်
ဝှစ်တနီ ဟယူစတန်

**ဝှစ်တနီ ဟယူစတန်** (Whitney Elizabeth Houston) သည် ဂရမ်မီဆုရခဲ့ဖူးသူ အမေရိကန် တေးသံရှင်တစ်ဦးဖြစ်သည့်အပြင် ရုပ်ရှင်သရုပ်ဆောင်နှင့် ထုတ်လုပ်သူလည်း ဖြစ်သည်။ ယခင်က မော်ဒယ်အဖြစ် လုပ်ကိုင်ခဲ့ဖူးသည်။ သူမ ၁၉၈၀ ပြည့်နှစ်များအတွင်း ဖြန့်ချိသည့် Saving All My Love for You၊ How will I Know၊ The Greatest Love of All၊ Where Do Broken Hearts Go၊I Wanna Dance With Somebody (Who Love Me) တို့မှာ အရောင်းရဆုံး တေးအယ်လ်ဘမ်များ ဖြစ်သည်။ "I will always love you" မှာ ကမ္ဘာတလွှား လူ့သိအများဆုံးသော သူမ၏ သီချင်းတစ်ပုဒ် ဖြစ်သည်။

၁၉၉၀ ပြည့်နှစ်များအတွင်း The Bodyguard ဇာတ်ကားအပါအဝင် ရုပ်ရှင်ဇာတ်ကား အမြောက်အမြားတွင်လည်း ပါဝင်သရုပ်ဆောင်ခဲ့သည်။ အနုပညာနယ်ပယ်တွင် အောင်မြင်ခဲ့သော်လည်း မူးယစ်ဆေးနှင့် အရက်ကြောင့် ဒုက္ခရောက်ခဲ့ရကာ 
၂၀၁၂ ခုနှစ် ဖေဖော်ဝါရီ ၁၁ ရက်နေ့တွင် ကယ်လီဖိုးနီးယားပြည်နယ် ဘီဗာလီဟေးလ်ရှိ ဘီဗာလီ ဟီလ်တန်ဟိုတယ် (Beverly Hilton Hotel) ၌ ကွယ်လွန်ခဲ့သည်။

## ကိုးကား
ကမ္ဘာ့ရေဒီယိုနေ့

ဖေဖော်ဝါရီ ၁၃ ရက်နေ့ကို ကမ္ဘာ့ရေဒီယိုနေ့အဖြစ် ကမ္ဘာ့ကုလသမဂ္ဂ ပညာရေး၊ သိပ္ပံနဲ့ ယဉ်ကျေးမှုအဖွဲ့ (UNESCO) က သတ်မှတ်ထားသည်။

## ကိုးကား
ဟယ်လ်စင်ကီ

ဟယ်လ်စင်ကီ ဟူသော အမည်သည် အောက်ပါတို့အနက်မှ တစ်ခုခု ဖြစ်နိုင်ပါသည်။
* ဟယ်လ်စင်ကီမြို့ ဖင်လန်နိုင်ငံ၏ မြို့တော်
ထွန်းထွန်းနိုင် (ရုပ်ရှင်သရုပ်ဆောင်)

**ထွန်းထွန်းနိုင်** (သရုပ်ဆောင် ဒါရိုက်တာ နောင်ထွန်းလွင်)

ထွန်းထွန်းနိုင်သည် ရုပ်ရှင်သရုပ်ဆောင်၊ ရုပ်ရှင်ဗီဒီယို ဒါရိုက်တာ ဖြစ်သည်။  

ရုပ်ရှင်သရုပ်ဆောင်အဖြစ် "ချစ်ချိုသဲရယ်" ဇာတ်ကားတွင် စတင်သရုပ်ဆောင်ခဲ့ပြီး ၁၉၈၅ တွင်"ချစ်မီးလျှံထဲကမေချို" ဖြင့် အကယ်ဒမီဇာတ်ပို့ဆုရရှိသည်။
နောက်ပိုင်းတွင် ညီဖြစ်သူ ညီညီထွန်းလွင်နှင့် တွဲကာ နောင်ထွန်းလွင် အမည်ဖြင့် ဒါရိုက်တာအဖြစ် ကူးပြောင်းကာ ရုပ်ရှင် (၁၅)ကားခန့် ဖန်တီးခဲ့သည်။

အဖ ဦးရွှေဒုံးထွန်းလွင် အမိဒေါ်ခင်စိန် တို့မှ မွေးဖွားသည်။ မြို့မ အထက်တန်းကျောင်း တွင် တက်ရောက်ခဲ့သည်။ 

ဒါရိုက်တာ ညီညီထွန်းလွင်၊ ဒေါ်ယဉ်ထွန်းလွင် တို့၏ အစ်ကိုဖြစ်သည်။ ငယ်အမည် မောင်မောင် ဖြစ်သည်။ 

ဇနီးသည်မှာ ရုပ်ရှင်သရုပ်ဆောင် အကယ်ဒမီ ဒေါ်မြင့်မြင့်ခင်၏ သမီး ဒေါ်တင်အေးမြင့်(ခ)သီရိကေခိုင် ဖြစ်သည်။ 

အမှတ်(၁) ရှင်စောပုလမ်းသွယ်၊ စမ်းချောင်းမြို့နယ်၊ ရန်ကုန်မြို့နေထိုင်သည်။

## အိမ်ထောင်သည်ဘဝ 
၁၉၇၃ ခုနှစ်တွင် ရုပ်ရှင် ဒါရိုက်တာ ဦးကြီးမြင့် နှင့် ဒေါ်မြသန်း (ယမုံနာ ရှပ်ရှင်) တို့၏ သမီးကြီး ဒေါ်မြင့်မြင့်သန်းနှင့် တရားဝင်လက်ထပ်ခဲ့ပြီး တစ်ဦးတည်းသောသား သူရိန်ဦး (ခ) သားကြီး (တေးရေးတေးဆို မျိုးချစ်မြန်မာ) ကို ၁၉၇၄ ခုနှစ် တွင် မွေးဖွားခဲ့သည်။

၁၉၈၃ ခုနှစ်တွင် ဒေါ်မြင့်မြင့်သန်း နှင့် စိတ်သဘောထား မတိုက်ဆိုင်မှုကြောင့် တရားဝင်ကွာရှင်းပြတ်စဲခဲ့သည်။

၁၉၉၁ ခုနှစ်တွင် ရှေ့နေကြီး ဦးခင်မောင်ညွန့် နှင့် သရုပ်ဆောင် ဒေါ်မြင့်မြင့်ခင် တို့ ၏ သမီးကြီး ဒေါ်တင်အေးမြင့် (သရုပ်ဆောင် သီရိကေခိုင်) နှင့် တရားဝင်လက်ထပ်ခဲ့သည်။

ကွယ်လွန်ချိန်ထိ ဒေါ်သီရိကေခိုင် နှင့် သားသမီး မထွန်းကားခဲ့ပေ။

## *ဘ၀နိဂုံး* 
သွေးတိုးရောဂါဖြင့် အသက်(၅၇-နှစ်) အရွယ် ဦးထွန်းထွန်းနိုင်သည် ၂၃-၁၂-၂၀၀၈ ရက်နေ့နံနက် ၅နာရီတွင် မြေနီကုန်းရှိ မဟာမြိုင်အထူးကုဆေးခန်းတွင် ကွယ်လွန်သည်။

## ရည်ညွှန်းကိုးကား 
*(၂၄-၁၂-၂၀၀၈)မြန်မာ့အလင်း သတင်းစာ နာရေးကြော်ငြာ မှ ကူးယူ ဖော်ပြသည်။

*(၂၅-၁၂-၂၀၀၈)နေ့ထုတ် Biweekly Eleven ပါထွန်းထွန်းနိုင်၏ နာရေးသတင်းမှ ကူးယူ ဖော်ပြသည်။

ကဏ္ဍ:မြန်မာ့ ရုပ်ရှင် ထူးချွန်ဆုရှင်များ
ဖက်ဆစ်သရဲ​တွေ ပတ်လည်ဝိုင်း​ပါလို့ (စာအုပ်)

ဒုတိယကမ္ဘာစစ် အတွင်း မြန်မာ ပြည်သူပြည်သား များ ဖက်ဆစ်ဂျပန် တို့၏ နှိပ်စက်ညှင်းပန်းမှုဒဏ် ကို ခံခဲ့ရပုံများ နှင့် ဂျပန်ခေတ် **တော်လှန်ရေး ကာလ အတွေ့အကြုံ**များ ကို ဝတ္ထုရှည် တစ်ပုဒ်အဖြစ် ရေးသားထားခြင်း ဖြစ်သည်။ ရန်ကုန်ဘဆွေ ရေးသားပြီး ၁၉၇၁ ခုနှစ်တွင် အတွဲ ၄ တွဲ ဖြင့် ထုတ်ဝေခဲ့သည်။
ခေတ်၏ သားကောင် (စာအုပ်)

**ခေတ်၏ သားကောင်** စာအုပ်သည် ရန်ကုန်ဘဆွေရေးသားသော ဖ၊ ဆ၊ ပ၊ လ ခေတ်၊ တော်လှန်ရေး ကောင်စီ ခေတ်၊ မ.ဆ.လခေတ်၏ နိုင်ငံရေး အခြေအနေများ ကို နောက်ခံ ပြုကာ ရေးဖွဲ့ထားသော ဝတ္ထုရှည် ကြီး တစ်ပုဒ်ဖြစ်သည်။ ၁၉၆၄ ခုနှစ်တွင် ပထမဆုံး အကြိမ် ထွက်ရှိခဲ့သည်။ ဤဝတ္ထုသည် စာရေးသူက သက်သက် လုပ်ကြံရေးသော လုပ်ကြံချက်လည်း မဟုတ်၊ တကယ့် အဖြစ်အပျက် အကြောင်းအရာ  လည်း မဟုတ်၊ စာရေးသူ တွေ့ရ၊ ကြားရ၊ သိရသော အကြောင်းရပ် တို့ကို စာရေးသူ စိတ်ကူးရှိသမျှ စပ်ဟပ်လျက် တကယ့် ဖြစ်ရပ် နှင့် အနီးစပ်ဆုံး တူအောင် ပုံဖော် ပြလိုက်ခြင်း ဖြစ်သည်ဟု စာရေးသူ ရန်ကုန်ဘဆွေက ဆိုထားသည်။
တိုက်ယူရသည့် မျက်ရည်တပေါက် (စာအုပ်)

မြန်မာ့တပ်မတော်မှ ဒု-ဗိုလ်မှူးကြီး မောင်မောင် အပါအဝင် အရာရှိခြောက်ယောက်ကို ဖမ်းဆီးထားရာမှ လွတ်မြောက်အောင် စတင်ကြံဆောင်သည်မှ သွားရောက်ကယ်ဆယ်ခဲ့ပြီးသည်အထိ ဖြစ်ရပ်များကို ရေးသားထားသော စာအုပ်ဖြစ်သည်။ ထိုသို့ မကယ်တင်နိုင်မီ ပထမဆုံး သွားရောက်ကယ်တင်ခဲ့ပြီး မအောင်မြင်ဘဲ ကျဆုံးခဲ့သော စောဘရီ၊ စောမြင့် တို့ **အောင်ဆန်း သူရိယ ဘွဲ့** ရရှိခဲ့ခြင်းကို ကြည့်ခြင်းအားဖြင့် မည်မျှခက်ခဲသောအလုပ်ကို မည်သို့ကျော်လွှားကာ ကယ်တင်နိုင်ခဲ့သနည်း ဆိုသည်ကို ဖတ်ရှုရမည်ဖြစ်သည်။

ဤစာအုပ်ကို ရေးသားသူ စာရေးဆရာ ရန်ကုန်ဘဆွေ သည် အင်္ဂလိပ်အစိုးရ၏ စစ်မှတ်တမ်းများ၌ အင်္ဂလိပ်နှင့် ဖက်ဆစ်ဂျပန်များကို တော်လှန်ရန် ဖွဲ့စည်းခဲ့သည့် ရန်ကုန်မြေအောက်တော်လှန်ရေး ၏ ခေါင်းဆောင်တစ်ဦး ဖြစ်သည်။ ယခုဖော်ပြသော“တိုက်ယူရသည့် မျက်ရည်တပေါက်” ဝတ္ထုသည် ချီလေသော်လည်း ဝတ္ထု၏ အဆက်ဟု စာရေးဆရာက ဆိုထားသည်။ ဤဝတ္ထုအတွင်း၌ ပါရှိသည့် အကြောင်းအရာများသည် ကိုးဆယ်ရာခိုင်နှုန်း နီးပါးဖြစ်ရပ်မှန်များကို ဖော်ပြထားခြင်း ဖြစ်သည်။ အချို့နေရာများတွင် စစ်ရုံးချုပ်၏ ကန့်ကွက်မှုအရ နေရာလွှဲထားသည်။ ဒု-ဗိုလ်မှူးကြီးမောင်မောင် အပါအဝင် အရာရှိ ခြောက်ယောက်ကို ဖမ်းဆီးထားရာ နေရာသည် ပဲခူးတိုင်း၊ တောင်ငူမြို့မှာ ကရင်ပြည်နယ်၊ သံတောင်မြို့သို့ သွားရာလမ်းရှိ ကြားနေရာတစ်ခု (ဥပမာ … ဘောဂလိရွာ)ဟု သိရသည်။ ယင်းကယ်ဆယ်ရေး စစ်ဆင်မှုသည် မြန်မာနိုင်ငံ ပြည်တွင်းစစ်သမိုင်းတွင် ရဟတ်ယာဉ်ကို စပြီး အသုံးပြုသော တိုက်ပွဲဟုသိရသည်။

## ကိုးကား
ကြောင်မျိုးရင်း

**ကြောင်မျိုးရင်း** သည် ကြောင်မိသားစုစာရင်းဝင်များဖြစ်ပြီး **ကြောင်မျိုးနွယ်**ဟုခေါ်ကြသည်။

## ကျမ်းကိုး
*
ကဏ္ဍ:နို့တိုက်သတ္တဝါ မျိုးရင်းများ
ရစ်ချက် နစ်ကဆင်

**ရစ်ချက် မေးလ်ဟော့ခ် နစ်ဆင်** () အား ၁၉၁၃ခုနှစ်၊ ဇန်နဝါရီလ၊ ၉ရက်နေ့တွင် ကယ်လီဖိုးနီးယားပြည်နယ်၊ ယော်ဘာလင်ဒါမြို့၌ဖွားမြင်ခဲ့သည်။ မိဘများမှာ ဖရန်စစ် အန်ထော်နီနှင့် အန်နာ မေးလ်ဟော့ခ် နစ်ဆင်တို့ဖြစ်ကြသည်။ ၁၉၃၄ ဝှစ်တီယာကောလိပ်မှလည်းကောင်း၊ ၁၉၃၇တွင် ဂျု့ခ်တက္ကသိုလ်မှလည်းကောင်း ဥပဒေဘွဲ့ရရှိခဲ့ပြီး ဝှစ်တီယာတွင် ရှေ့နေအဖြစ် အသက်မွေးခဲ့သည်။ 

## စစ်မှုထမ်းပြီး နိုင်ငံရေး 
ရေတပ်သို့ဝင်ရောက်ခဲ့ပြီး တောင်ပိစိဖိတ်တွင် တာဝန်ထမ်းဆောင်ခဲ့သည်။ ၁၉၄၆-၁၉၄၈ခုနှစ်များတွင် အောက်လွှတ်တော်၊ ၁၉၅၀ခုနှစ်တွင် အထက်လွှတ်တော်သို့ အဆင့်ဆင့်ရွေးချယ်ခံပြီး ၁၉၅၂နှင့် ၁၉၅၆ခုနှစ်များတွင် သမ္မတ အိုင်ဆင်ဟောင်ဝါ၏ ဒုသမ္မတအဖြစ် အဆက်ဆက်ထမ်းဆောင်ခဲ့သည်။ 
၁၉၆၀တွင် သမ္မတရာထူးအတွက် ယှဉ်ပြိုင်ခဲ့သော်လည်း ဒီမိုကရက်တစ်ပါတီမှ သမ္မတလောင်း ကနေဒီကို ရှုံးနှိမ့်ခဲ့သလို၊ ၁၉၆၂ခုနှစ်တွင် ကယ်လီဖိုးနီးယားပြည်နယ်၏ ပြည်နယ်အုပ်ချုပ်ရေးမှူးရာထူးအတွက် ယှဉ်ပြိုင်ရာတွင်လည်း ထပ်မံ၍ရှုံးနှိမ့်ခဲ့ပြန်သည်။ 
၁၉၆၈ခုနှစ်တွင် ရီပါပလီကန်သမ္မတလောင်းအဖြစ် ထပ်မံပွဲထွက်လာပြီး ပြိုင်ဖက်ဒီမိုကရက်တစ်သမ္မတလောင်း ဟူးဘတ် ဟမ်းဖရေးအား အနိုင်ရကာ အမေရိကန်ပြည်ထောင်စု၏ ၃၇ဆက်မြှောက် သမ္မတဖြစ်လာသည်။ 

## သမ္မတ သက်တမ်း 
သမ္မတရာထူးရလျှင် ပြည်ထောင်စု တရားရုံးချုပ်တရားသူကြီးအား ၄ဦးအထိ ခန့်အပ်ကာ တရားစီရင်ရေးစနစ်အား တိုးမြှင့်သည်။ နိုင်ငံတကာရေးရာတွင်လည်း တရုတ်နိုင်ငံနှင့်ဆက်ဆံရေးတွင် အကြီးအကျယ်ပြုပြင်ပြောင်းလဲပစ်ခဲ့ပြီး ၁၉၇၂ခုနှစ်တွင် ကိုယ်တိုင်ကိုယ်ကျ တရုတ်နိုင်ငံသို့ခရီးထွက်ကာ ခေါင်းဆောင်ဖြစ်သူ မော်စီတုန်းနှင့် ဆွေးနွေးပြောဆိုခြင်းဖြင့် နှစ်နိုင်ငံဆက်ဆံရေးမြှင့်တင်ခြင်းဖြင့် အောင်မြင်မှုများရယူခဲ့သည်။ ထိုသံတမန်ရေးရာအောင်မြင်မှုတွင် နိုင်ငံခြားရေးဝန်ကြီးဖြစ်သူ ဟင်နရီ ကစ်ဆင်းဂျား၏ စွမ်းဆောင်မှုများမှာလည်း အထူးအရေးပါခဲ့သည်။ ထို့ပြင် ကစ်ဆင်းဂျား၏ အားထုတ်မှုဖြင့် ဆိုဗီယက်ပြည်ထောင်စုနှင့်လည်း လက်နက်လျော့ချရေးစာချုပ်အမြှောက်အများကို လက်မှတ်ရေးထိုးနိုင်ခဲ့ပြန်သည်။ 

ဗီယက်နမ်စစ်ပွဲနှင့်ပက်သက်၍မူ စစ်ပွဲအရှိန်အားဆက်လက်တိုးမြှင့်ခြင်းကြောင့် ကန့်ကွက်မှုများဖြစ်ပေါ်ခဲ့သဖြင့် တဖြည်းဖြည်းနောက်ဆုတ်ရန်အတွက် စီမံခဲ့ရသည်။ ဒုတိယသက်တမ်းအတွက် ရွေးကောက်ပွဲဝင်စဉ်တွင်လည်း ဗီယက်နမ်တွင် အမေရိကန်တပ်များဆက်လက်၍ တိုက်ပွဲဝင်နေဆဲဖြစ်သည်။

၁၉၇၀တွင် ကမ္ဘောဒီးယားသို့ကျူးကျော်ခြင်း၊ ၁၉၇၂ခုနှစ်တွင် မြောက်ဗီယက်နမ်မြို့တော် ဟနွိုင်းမြို့အားဗုံးကျဲတိုက်ခိုက်ခြင်းနှင့် ဟိုင်ဖုံဆိပ်ကမ်းအား မိုင်းထောင်ပိတ်ဆို့ခြင်းများအား လုပ်ဆောင်ခဲ့သည်။ ထိုသို့စစ်ပွဲအရှိန်မြင့်နေသည့်တိုင် နစ်ဆင်သည် ဒုတိယသမ္မတသက်တမ်းအတွက် ၁၉၇၂၊နိုဝင်ဘာတွင် မဲအပြတ်အသတ်ဖြင့် ထပ်မံရွေးကောက်ခံရပြန်သည်။ ၁၉၇၃၊ ဇန်နဝါရီတွင်မူ ဗီယက်နမ်စစ်ပွဲအတွက် ငြိမ်းချမ်းရေးစာချုပ် ချုပ်ဆိုနိုင်ခဲ့သဖြင့် စစ်ပွဲအဆုံးသတ်သည်။ ထိုသို့အောင်မြင်မှုများ ရရှိနေသော်လည်း ဂျွန်ဆင်သည် ဝါးတားဂိတ် အရှုပ်တော်ပုံတွင် တာဝန်ရှိကြောင်း ဗဟိုတရားရုံးနှင့် လွှတ်တော်တို့မှ စွဲချက်တင်ခြင်းကို ခံရသည်။ သမ္မတအာဏာဖြင့် ထိုစွဲချက်ကို ပယ်ချရန်ကြိုးပမ်းခဲ့သော်လည်း မအောင်မြင်သဖြင့် အဆိုပါအရှုပ်တော်ပုံနှင့် ပက်သက်သည့်အထောက်အထားများအား ၁၉၇၄ခုနှစ်၊ ဩဂုတ်လ၊ ၅ရက်နေ့တွင် တရားရုံးသို့တင်ပြပေးခဲ့ရပြီး အပြစ်ထင်ရှားကြောင်းဆုံးဖြတ်ခံရသဖြင့် ဩဂုတ်လ၊ ၉ရက်နေ့တွင် ရာထူးမှ နုတ်ထွက်ပေးခဲ့ရသည်။ သို့ဖြင့်နစ်ဆင်သည် အမေရိကန်သမိုင်းတစ်လျှောက်တွင် ထိုကဲ့သို့အရှုပ်တော်ပုံကြောင့် ရာထူးမှနုတ်ထွက်ပေးရသည့် တစ်ဦးတည်းသော သမ္မတဖြစ်သွားရသည်။ 

## ဘဝနိဂုံး 
သမ္မတရာထူးမှ နုတ်ထွက်ပေးရသော်လည်း နစ်ဆင်သည် ဝါရင့်ခေါင်းဆောင်တစ်ဦးအနေဖြင့် နိုင်ငံရေးလောကတွင် ဆက်လက်၍လှုပ်ရှားခဲ့ပြီး ၁၉၉၄ခုနှစ်၊ ဧပြီလ၊ ၂၂ရက်နေ့တွင် နယူးယောက်မြို့၌ ကွယ်လွန်ခဲ့သည်။

## ကိုးကား
​သေ​သော်မှတည့်​ ဪ​ကောင်း​၏၊ စာအုပ်

ကုန်းဘောင်ခေတ် နေဝင်ချိန်၌ အင်္ဂလိပ် တို့ကို သူ့ကျွန်မခံ စိတ်ဓာတ်ဖြင့် တော်လှန်တိုက်ခိုက် အသက်ပေးခဲ့ကြသည့် မြန်မာ့ အာဇာနည် သူရဲကောင်းများ အကြောင်းကို နောက်ခံပြု၍ ရေးဖွဲ့ထားသော ဝတ္ထုရှည်တစ်ပုဒ်ဖြစ်သည်။ ရန်ကုန်ဘဆွေကို လူသိများစေခဲ့သော နာမည်ကြီး ဝတ္ထုရှည် လည်းဖြစ်သည်။
တကွေ့တော့ တွေ့ကြဦးမယ် (စာအုပ်)

***တကွေ့တော့ တွေ့ကြဦးမယ်*** သည် စာရေးဆရာ နတ်နွယ် ရေးသားသော ၁၉၄၀ ခုနှစ်ခန့် နောက်ပိုင်း မြန်မာပြည် လွတ်လပ်ရေးကြိုးပမ်းမှု အရှိန်တက်စဉ် ကာလနှင့် လွတ်လပ်ရေးရပြီးနောက် ရောင်စုံသူပုန် များ ထကြွ သောင်းကျန်းချိန် ကို နောက်ခံထားကာ ရေးဖွဲ့ထားသည့် ဝတ္ထုရှည်တစ်ပုဒ်ဖြစ်သည်။ စာအုပ်နှင့် ပတ်သက်၍ စာရေးသူက "ဤစာအုပ်သည် ခေတ်တစ်ခေတ်၏ ကြေးမုံပြင်ကို ပေါ်လွင်အောင် စာရေးသူ နတ်နွယ် ၏ ဖန်တီးချက်သာ ဖြစ်ပေသည်။ တကယ့်အဖြစ်အပျက် မဟုတ်ပေ။ ဤစာအုပ်တွင် လူတန်းစား အာဃာတပါရှိသော်လည်း ပုဂ္ဂိုလ်တစ်စုံတစ်ယောက်ကို ထိခိုက်နစ်နာစေသော သဘောမရှိပါဟု" ဆိုထားသည်။ ၁၉၆၆ ခုနှစ် တွင် ပထမအကြိမ် ထုတ်ဝေခဲ့သည်။

## ကိုးကား
စိန်ခေါ်ပွဲ (စာအုပ်)

ကမ္ဘာကျော် ရုရှားစာရေးဆရာကြီး Anton Chekhov ၏ The Duel ကို ဘာသာပြန်ဆိုထားခြင်းဖြစ်သည်။ ဤဝတ္ထု၏ မူရင်းဝတ္ထု ထွက်ပေါ်လာချိန်က ဝေဖန်ရေးဆရာ တော်တော်များများ က ဆန့်ကျင်တိုက်ခိုက်ကြပြီး တစ်ဦးက မူရင်းဝတ္ထုသည် တော်စတွိုင်း၏ ခရုဇာဆိုနာတာ ဝတ္ထုကို တုံ့ပြန်ထားခြင်း ဖြစ်သည်ဟု ဆိုသည်။ သို့သော် ချက်ကော့ ကိုယ်တိုင်ကမူ ဤဝတ္ထုသည် သူ၏ နိုဗယ်(ဝတ္ထုရှည်) တစ်ပုဒ်သာဖြစ်သည်ဟု ချေပခဲ့သည်။ 
၎င်းကို ဆရာ နတ်နွယ် က ဘာသာပြန်၍ ၁၉၈၇ တွင် ပထမ အကြိမ် ထုတ်ဝေခဲ့သည်။

## ကိုးကား
ရောမ က မိန်းမပျက် (စာအုပ်)

မိုရေးဗီးယား ( Alberto Moravia )၏ *The Woman of Rome* ကို ဘာသာပြန် ထားခြင်းဖြစ်သည်။ လူသတ်ကောင် တစ်ယောက်၊ ပြည့်တန်ဆာမ တစ်ယောက်၊ ဒရိုင်ဘာ တစ်ယောက်၊ ရဲအရာရှိတစ်ယောက်၊ မြေအောက် တော်လှန်ရေးသမား တစ်ယောက်၊ ကျောင်းသားတစ်ယောက်၊ ထို့ပြင် မူဆိုလီနီ ၏ ဖက်ဆစ်ဝါဒကြီး စသည်တို့ ထွေးရောယှက်တင် ဆန့်ကျင် တိုက်ခိုက် လှုပ်ရှားခြင်းများအကြောင်း ရေးဖွဲ့ထားသော ဝတ္ထုရှည် ဖြစ်သည်။ 
၎င်းကို ဆရာ နတ်နွယ် က ဘာသာပြန်၍ ၁၉၆၄ တွင် ပထမ အကြိမ် ထုတ်ဝေခဲ့သည်။

## ကိုးကား
စည်းရိုးကြက်ဆူပင်

**စည်းရိုးကြက်ဆူပင်** (*Jatropha curcas*) သည် ပန်းပွင့်သော အပင် မျိုးစိတ်တခုဖြစ်ပြီး မက္ကဆီကိုနိုင်ငံနှင့် ဗဟိုအမေရိကဒေသရင်းအပင်ဖြစ်သည်။

## ကိုးကား
ကဏ္ဍ:ဆေးဖက်ဝင် အပင်များ
ကဏ္ဍ:မက္ကဆီကိုနိုင်ငံတွင် တွေ့ရှိရသော သစ်ပင်များ
ဝဘ်ဆိုဒ် ဖန်တီးသူ

**Web Developer** ဆိုသည်မှာ ပရိုဂရမ်မာတစ်ဦးဖြစ်ပြီး ကလိုင်းရန့် ဆာဗာ များအသုံးပြု၍ အင်တာနက်ဝဘ်ဆိုဒ်တွေကိုဖန်တီးပြီး World Wide Web သို့တင်သည့်အပိုင်းအား အထူးပြုဖန်တီးသူဖြစ်သည်။ ထို့အပြင် ၎င်းသည် ဖန်တီးပြီးသော ဝဘ်ဆိုဒ်ကို ထိန်းသိန်းခြင်း နည်းပညာပြောင်းလဲမှုနှင့် လိုအပ်ချက်အပေါ်မူတည်ပြီး အဆင့်မြှင့်တင်ခြင်းတို့ကိုပြုလုပ်သည်။

Web Developer သည် များစွာသော စီးပွားရေးလုပ်ငန်းများနှင့် အများဆိုင်အဖွဲ့အစည်းများ အဓိကအားဖြင့် အွန်လိုင်းမှတဆင့်ဈေးရောင်းခြင်း (E commerce)၊ အွန်လိုင်းသင်ကြားရေးစနစ်များ၊ Web Portal နှင့် အင်တာနက်နှင့်သက်ဆိုင်သော ကုမ္ပဏီများအကြားတွင် ပိုမိုလိုအပ်ပါတယ်။ Project တစ်ခုလုံးကိုဖြစ်စေ၊ Project ရဲ့ အစိတ်အပိုင်းတစ်ခုကိုဖြစ်စေ ပြုလုပ်ပေးရတတ်သည်။ Web Developer သည် Web Designer နဲ့အတူ အလုပ်လုပ်ရတတ်သည်။ ၎င်းသည် လုပ်ငန်းလိုအပ်ချက်နဲ့ကိုက်ညီတဲ့ ဝဘ်ဆိုဒ်တစ်ခုကို တည်ဆောက်နိုင်ရန်အတွက် အလုပ်ရှင်နှင့် နီးကပ်စွာ အလုပ်လုပ်ရန်လိုအပ်သည်။။ Web Developer သည် ဝဘ်ဆိုဒ်ရဲ့လုံခြုံရေးအတွက်လည်း တာဝန်ရှိသည်။ ယခုနောက်ပိုင်း ဝဘ်ဆိုဒ်များဟာ Static မဖြစ်နိုင်တော့ပေ။ အဘယ်ကြောင့်ဆိုသော် သုံးစွဲသူရဲ့ ထင်မြင်ချက်များပါ ပါဝင်လာကြခြင်းကြောင့်ဖြစ်သည်။ ဝဘ်ဆိုဒ်တစ်ခု၏ ပုံစံဟာ အမြဲတမ်း ပြောင်းလဲနေရပြီး အကြောင်းအရာများဟာလဲ ပြောင်းလဲနေသည်။ ဝဘ်ဆိုဒ်ကောင်းတစ်ခုဟာ ဘယ်တော့မှ ပြီးပြည့်စုံတယ်ဆိုတာမရှိပေ။ ဝဘ်နည်းပညာများဟာ အမြဲတမ်းအသစ်ပေါ်ထွက်လျက်ရှိပါတယ်။

## ကိုးကား
မော်တော်ယာဉ်လုပ်ငန်းပေါင်းစုံထိန်းသိမ်ရေး ကြီးကြပ်မှုဗဟိုကော်မတီ

= ဖြစ်ပေါ်လာပုံ =
**မော်တော်ယာဉ်လုပ်ငန်းပေါင်းစုံထိန်းသိမ်းရေး ကြီးကြပ်မှုဗဟိုကော်မတီ** (မထသ)  ဖွဲ့စည်းခွင့် တင်ပြခြင်းနှင့် ပတ်သက်၍ ၁၄-၁၁-၂၀၀၉ ရက်စွဲပါ စာအမှတ် ဝဝ၈/၁-၁/တယက ဖြင့် ရန်ကုန်တိုင်းအေးချမ်းသာယာရေးနှင့် ဖွံ့ဖြိုးရေးကောင်စီ ၏ ၂၃-၁၁-၂၀၀၉ ရက်နေ့တွင် ပြုလုပ်သော အလုပ် အမှုဆောင် အဖွဲ့ အစည်းအဝေး အမှတ်စဉ် (၄၅/၂၀၀၉) ဆုံးဖြတ်ချက်အပိုဒ် (၇၉) အရ မထသ (ဗဟို) ကိုဖွဲ့စည်းခွင့်ပြုခဲ့ပြီး ရန်ကုန်တိုင်း စစ်ဌာနချုပ်တိုင်းမှူး ဗိုလ်ချုပ်ဝင်းမြင့် မှ ၂-၁၂-၂၀၀၉ ရက်နေ့တွင် မထသ (ဗဟို) ရုံးနှင့် မထသ(ဗဟို) ဆိုင်းဘုတ်အား ဖွင့်လှစ် ပေးခဲ့ပြီး မထသ (မြို့တွင်း) အဆောက်အဦး ၌ ရုံးလုပ်ငန်းများ စတင် ဆောင်ရွက်ခဲ့သည်။ ယခုအခါ ဖွဲ့စည်းပုံအရ ဝန်ထမ်း အဆိုပြုအင်အား (၉၀)ဦး၊ ကန့်သတ် အင်အား (၆၅)ဦးဖြင့် ဖွဲ့စည်းဆောင်ရွက်ဆဲဖြစ်သည်။

မထသ(ဗဟို) စတင်ဖွဲ့စည်းသည့် ၂-၁၂-၂၀၀၉ ရက်နေ့မှစ၍ မထသ (မြို့တွင်း)၊ မထသ (အဝေးပြေး)၊ အရှေ့ပိုင်းခရိုင်ယာဉ်လိုင်း၊အနောက်ပိုင်းခရိုင် ယာဉ်လိုင်း၊ တောင်ပိုင်းခရိုင် ယာဉ်လိုင်းနှင့် မြောက်ပိုင်းခရိုင် ယာဉ်လိုင်း တို့မှဝန်ထမ်းအင်အား (၁၉၆) ဦးဖြင့် ရုံးလုပ်ငန်းများ စတင် ဆောင်ရွက်ခဲ့ပြီး အုပ်ချုပ်မှုဌာန အောက်တွင် စီမံ/ပို့ဆောင်ဌာနခွဲ နှင် စာရင်းဘဏ္ဍာ ဌာနခွဲ၊ စည်းကမ်း/စစ်ဆေးရေးဌာန အောက်တွင် စည်းကမ်း ထိန်းသိမ်းရေး ဌာနခွဲနှင့် လုပ်ငန်း စစ်ဆေးရေး ဌာနခွဲ စသည်ဖြင့်ဌာနခွဲ (၄) ခုဖြင့် မထသ(ဗဟို) စီမံအောက်ရှိ ထိန်းသိမ်းရေး ဌာနခွဲနှင့် လုပ်ငန်း စစ်ဆေးရေး ဌာနခွဲ စသည်ဖြင့် ဌာနခွဲ (၄) ခုဖြင့် မထသ(ဗဟို) စီမံမှု အောက်ရှိ ယာဉ်လိုင်း အဖွဲ့အစည်းများ နှင့် ပတ်သက်သော လုပ်ငန်းများကို အကောင်အထည်ဖော် ဆောင်ရွက် ခဲ့သည်။

## ဆက်သွယ်ရန် 
### လိပ်စာ 
အမှတ်(၂၉၆)၊ သံသုမာလမ်း၊ တောင်ဥက္ကလာပမြို့နယ်၊ ရန်ကုန်မြို့။
### ဝဘ်ဆိုက် 
http://www.mhtcentral.org.mm 
### ဖုန်း 
၀၁- ၈၅၀၀၆၅၁၊ ၈၅၀၀၆၅၀
### အီးမေး 
* kyawthiha.john@mhtcentral.org.mm
* nyiteza9@mhtcentral.org.mm
မနေ့တနေ့က ရွာတဲ့မိုး (စာအုပ်)

ဆရာနတ်နွယ် ၏ စာပေရေးရာ ဆောင်းပါး ၆ ပုဒ်ကို စုစည်းထားခြင်းဖြစ်သည်။ **စိန်ပန်းပွင့်များ၊ မိုးသောက်ကြယ်၊ နေမင်းနီ၊ မီးပုံကြီးနှင့် အနီးအဝေး၊ ကာရန်မဲ့ကဗျာ၊ အောင်သင်းသို့ပေးစာ၊ ဝေဖန်ရေးနှင့် လက်တွေ့၊ တော်လှန်ကဗျာ** အစရှိသည့် ဆောင်းပါးများ ဖြစ်ကြသည်။ ကျောင်းသား ဘဝထဲက စာပေနယ်ထဲဝင်ခဲ့သူ ဆရာနတ်နွယ်၏ ပွင့်ပွင့်လင်းလင်း ဝေဖန်ရေး ဆောင်းပါးများ ဖြစ်ကြသည်။ 

## ကိုးကား
ညီသစ်

ညီသစ်သည် မြန်မာ တေးရေးဆရာ၊ ဘာသာပြန်စာရေးဆရာ နှင့် ကဗျာဆရာ တစ်ဦး ဖြစ်သည်။

## ငယ်ဘဝ
အမည်ရင်းမှာ ဝင်းမျိုးကျော် ဖြစ်သည်။ ၁၉၇၀ ခုနှစ် ဇန်နဝါရီလ ၁၄ရက်တွင် ပျဉ်းမနားမြို့၌ မွေးဖွားခဲ့သည်။ ပျဉ်းမနားမြို့မှ ၁၉၈၅ ခုနှစ်တွင် အခြေခံပညာ အထက်တန်း အောင်မြင်ခဲ့သည်။ မန္တလေးတက္ကသိုလ်တွင် ရုက္ခဗေဒ အဓိက ဖြင့် တက်ရောက်သင်ကြားခဲ့ပြီး သိပ္ပံဘွဲ့ကို ရရှိခဲ့သည်။

## စာပေလှုပ်ရှားမှုများ
ညီဆင်းသစ် ဟူသော ကလောင်အမည်ဖြင့် ဘာသာပြန် ဝတ္ထုတိုနှင့် ဘာသာပြန် ကဗျာများကို မဂ္ဂဇင်းများတွင် စတင် ရေးသားခဲ့သည်။ ညီသစ်၊ ဝင်းမျိုးကျော်၊ ဧဒင် စသော ကလောင်အမည်များဖြင့်လည်း မဂ္ဂဇင်းများတွင် ဖက်ရှင်ဆိုင်ရာ ဆောင်းပါးများ၊ ကျန်းမာရေးဆိုင်ရာ ဆောင်းပါးများ၊ အနုပညာ ဆိုင်ရာ ဆောင်းပါး အမြောက်အမြားကို ရေးသားခဲ့သည်။

## ဂီတ လှုပ်ရှားမှုများ
အဆိုတော် လေးဖြူ၏ ပါဝါ ၅၄ စီးရီး အတွက် သီချင်းများကို ရေးသားရာမှ ဂီတလောကသို့ စတင်ဝင်ရောက်ခဲ့သည်။ လေးဖြူ၊ ဝိုင်ဝိုင်း၊ အငဲ၊ သီရိကိုကို၊ ဒွေးတို့ တွက် သီချင်းများကို ရေးသားပေးခဲ့ဖူးသည်။ ထင်ရှားသော သီချင်းများမှာ အလွမ်းရဲ့ နတ်သမီး (လေးဖြူ)၊ မျက်ရည်များ၏ နောက်ကွယ် (လေးဖြူ)၊ အငြှိုးအင်အား (လေးဖြူ)၊ လတစ်စင်းကို ရူးသွပ်သူ (လေးဖြူ)၊ ရေဆန်လမ်း (ဝိုင်ဝိုင်း)၊ နှလုံးသား ရှာသူ (ဝိုင်ဝိုင်း)၊ အချစ်မဲ့နိဂုံး (ဝိုင်ဝိုင်း) စသည်တို့ ဖြစ်ကြသည်။ 

၂၀၀၈ ခုနှစ် ဖွဲ့စည်းပုံ အခြေခံဥပဒေ ကာလတွင် VOTE NO ဆိုသော သီချင်းကို ဖန်တီး ဖြန့်ချိခဲ့ဖူးသည်။

## အလုပ်အကိုင်
၁၉၉၇ တွင် စင်ကာပူသို့ သွားရောက် အလုပ်လုပ်ကိုင်ခဲ့ပြီး ၁၉၉၉ တွင် မြန်မာပြည်သို့ ပြန်လည်ရောက်ရှိလာခဲ့သည်။ ထို့နောက် ၂၀၀၇ ခုနှစ်မှ စ၍ ထိုင်းရှိ ခေတ်ပြိုင်ဂျာနယ် နှင့် ဒီဗွီဘီတို့တွင် ဝင်ရောက် လုပ်ကိုင်ခဲ့သည်။

## ကွယ်လွန်ခြင်း
၂၀၁၂ ခုနှစ် ဖေဖော်ဝါရီလ ၁၅ ရက် မနက်တွင် ထိုင်းနိုင်ငံ ဘန်ကောက်၊ မာဘွန်ကရောင်း ဆေးရုံတွင် ပန်းနာရင်ကျပ် ရောဂါဖြင့် ကွယ်လွန်ခဲ့သည်။ ကွယ်လွန်ချိန်၌ ရန်ကုန်မြို့တွင် သားသမီး ၂ ဦး ကျန်ရစ်ခဲ့သည်။

## ထုတ်ဝေခဲ့ဖူးသော စာအုပ်များ
* ဆင်းရဲသော ဖေဖေ ချမ်းသာသော ဖေဖေ
* အချစ်ဆိုတဲ့အရာ
* ဇနီးတစ်ယောက် ချစ်ရာရောက်အောင်
* ခင်ဗျားဒိန်ခဲကို ကျွန်တော် နေရာ ရွှေ့ခဲ့တယ်

## ကိုးကား
ကဏ္ဍ:မြန်မာ တေးရေးဆရာများ
ကဏ္ဍ:မြန်မာ အမျိုးသား စာရေးဆရာများ
ကဏ္ဍ:မြန်မာ စာရေးဆရာများ
ဗိုက်ကင်း

ဗိုက်ကင်းဟူသော ဝေါဟာရသည် ရှေးဟောင်းနော်ဝေးဘာသာစကားမှ ဆင်းသက်လာပြီး အေဒီ ၈ ရာစုနှင့် ၁၁ ရာစုအတွင်း ဥရောပ၊ အာရှနှင့် မြောက်အတ္တလန်တိတ်ဒေသများ၌ ကုန်သည်များ၊ စစ်သည်တော်များ၊ ပင်လယ်ဓားပြအဖြစ် လှည့်လည်ရှာဖွေနေထိုင်စားသောက်ခဲ့ကြသည့် စကင်ဒီးနေဗီးယန်းဒေသမှ လူများကို ဆိုလိုသည်။ ရှည်လျားသောလှေများဖြင့် ခရီးသွားလာတတ်သော ဗိုက်ကင်းများသည် စကင်ဒီနေဗီးယားနှင့် အင်္ဂလန်ကျွန်းအပါအဝင် ဥရောပတိုက်တွင် ခေတ်တခေတ်ကို ထူထောင်ခဲ့ကြသည်။ ဗိုက်ကင်းတို့သည် ရေမျက်နှာပြင်တွင် ဘုရင်တစ်ဆူ ဖြစ်ခဲ့သည်။ ဗိုက်ကင်းများသည်  အေဒီ ၁၁ ရာစုတွင် ရောဂါတစ်ခုကြောင့်ပျောက်ချင်း မလှပျောက်သွားသည်။
အာဒမ်ရယ် ဧဝရယ် ဒသရယ်

**အာဒမ်ရယ် ဧဝရယ် ဒသရယ်** ဇာတ်ကား သည်  Heart & Soul ဗီဒီယို ထုတ်လုပ်ရေးမှ ဖြန့်ချိလိုက်သော ရုပ်ရှင်ဇာတ်ကားဖြစ်သည်။ ၎င်းသည် ပုညခင်၏ အချစ် သို့ ဝင်္ကဘာ ဝတ္ထုကို ဒါရိုက်တာ ဝိုင်းက ပြန်လည် ဇာတ်ညွှန်းရေး ရိုက်ကူးထားခြင်းဖြစ်သည်။ အဓိက သရုပ်ဆောင်များအဖြစ် ပြေတီဦး၊ စိုင်းစိုင်းခမ်းလှိုင်နှင့် သက်မွန်မြင့်တို့ပါဝင်သည်။ ဇာတ်ကားကို ၂၀၁၁ ခုနှစ် ဇူလိုင်လတွင် ဖြန့်ချိသည်။ ၂၀၁၁ စက်တင်ဘာလ ၄ရက်နေ့တွင် စင်္ကာပူ၊ ၂၀၁၁ နိုဝင်ဘာ ၁၉နှင့်၂၀တို့တွင် အမေရိကန်ပြည်ထောင်စုတို့၌ နိုင်ငံခြား ပရိုမိုးရှင်းပွဲများ အဖြစ်ပြသခဲ့သည်။ ဤဇာတ်ကားကို ၂၀၁၂ ခုနှစ်၊ ဖေဖော်ဝါရီလ ၁၀ရက်နေ့မှ ၁၆ရက်နေ့ အထိ ရန်ကုန်မြို့၊ နေပြည်တော်ရုပ်ရှင်ရုံ၌ အကယ်ဒမီရသည့် အထိမ်းအမှတ်အဖြင့်လည်းကောင်း၊ ချစ်သူများနေ့ အထိမ်းအမှတ်ဖြင့်လည်းကောင်း ပြန်လည်ပြသခဲ့ပြီး သရုပ်ဆောင်များဖြစ်သော ပြေတီဦး၊ သက်မွန်မြင့်၊ စိုင်းစိုင်းခမ်းလှိုင်တို့လည်း ပရိသတ်များဖြင့် တွေ့ဆုံခဲ့ကြသည်။

## သရုပ်ဆောင်များ
* မင်းထင်စည် (ဒသ) အဖြစ် ပြေတီဦး
* ငွေလသာ (ဧဝ) အဖြစ် သက်မွန်မြင့်
* မိုးသောက် (အာဒမ်) အဖြစ် စိုင်းစိုင်းခမ်းလှိုင်

## ရရှိခဲ့သောဆုများ
၂၀၁၂ ဖေဖော်ဝါရီ ၇ ရက်နေ့တွင် ကျင်းပခဲ့သော မြန်မာ့ ရုပ်ရှင် ထူးချွန်ဆုပေးပွဲ၌ ဤဇာတ်ကားသည် အကယ်ဒမီ ဆု ၃ဆု ရရှိခဲ့သည်။ အကောင်းဆုံး အမျိုးသားဇာတ်ဆောင်ဆု ကို ဒသ အဖြစ် သရုပ်ဆောင်ခဲ့သော ပြေတီဦးမှ လည်းကောင်း၊ အကောင်းဆုံး အမျိုးသမီးသရုပ်ဆောင်ဆုကို ဧဝအဖြစ်သရုပ်ဆောင်ခဲ့သော သက်မွန်မြင့်မှ လည်းကောင်းတို့နှင့် အကောင်းဆုံး ဇာတ်ကားဆုတို့ ဖြစ်သည်။

## ကိုးကား
ဟယ်လ်ဆင်ကီမြို့

**ဟယ်လ်ဆင်ကီမြို့** သည် ဖင်လန်နိုင်ငံ၏ မြို့တော်ဖြစ်သည်။ ဟယ်လ်ဆင်ကီမြို့သည် ဖင်းလန်နိုင်ငံ၏မြို့တော်ဖြစ်၍ဖင်းလန်ပင်လယ်ကွေ့မြောက်ဘက် ကမ်းခြေပေါ်တွင်တည်ရှိသည်။ ရုရှနိုင်ငံရှိ လီနင်ဂရက်မြို့မှ အနောက်ဘက်သို့မီးရ ထားလမ်းဖြင့် မိုင် ၂၅ဝ ကွာဝေးသည်။ ဟဲလဆင်းကီးမြို့သည် သင်္ဘောဆိပ်ကမ်းရှိသဖြင့် ဖင်းလန်နိုင်ငံ၏ ဆိပ်ကမ်းမြို့ကြီးလည်းဖြစ်သည်။ ဆောင်းရာသီတွင်ဆိပ်ကမ်းသည် ရက်သတ္တလေးပတ် ခန့်မျှရေခဲဖြင့်ပိတ်ဆို့လျက်ရှိတတ်သည်။ ဂရိတ်ဗြိတိန်နိုင်ငံ၊ ဂျာမနီနိုင်ငံ၊ ဆွီဒင်နိုင်ငံတို့နှင့် ကုန်အရောင်းအဝယ် ဆက်သွယ်လျက်ရှိ၍ သစ်စက္ကူ၊ ဆဲလျူလို့တို့ကိုတင်ပို့ရောင်းချသည်။ သကြားစက်၊ အရက်ချက်စက်၊ စက်ကရိယာထုတ်လုပ်သည့်စက်၊ ကောဇော ရက်လုပ်သည့်စက်စသောစက်မှုလုပ်ငန်းများလည်းရှိသည်။ ဟဲလဆင်းကီးမြို့သည်ဖင်းလန်နိုင်ငံတွင်ပညာရေးနှင့် ယဉ်ကျေးမှုထွန်းကားရာ ဗဟိုဌာနဖြစ် သည်။ ၁၉၅၂ ခုနှစ် အိုလင်းပစ်အားကစားပွဲကို ဟယ်လ်ဆင်ကီမြို့၌ ကျင်းပခဲ့သည်။ လူဦးရေ ၅၂၆၈၉၆ ယောက်(၁၉၆၇)နေထိုင်သည်။ ဆွီဒင်လူမျိုးတို့က ထိုမြို့ကို ၁၅၅ဝ ပြည့်နှစ်တွင် တည်ခဲ့ကြသည်။ မူလမြို့ကွက်သည်လက်ရှိမြို့တည်ရာမှ အရှေ့မြောက်ဘက်ငါးမိုင်အကွာတွင်ဖြစ်၍ ၁၆၄၂ ခုတွင် လက်ရှိနေရာသို့ပြောင်းရွှေ့ခဲ့ကြ သည်။ ၁၉၁၉ ခုနှစ်တွင် ဖင်လန်သမ္မတနိုင်ငံ၏ မြို့တော်ဖြစ်လာသည်။ ၁၉၃၉-၄ဝ ပြည့်နှစ်အထိဖြစ်ပွားသောရုရှား ဖင်လန်စစ်ပွဲတွင် ဟယ်လ်ဆင်ကီမြို့သည် ရုရှလေတပ်မှ ဗုံးကြဲတိုက်ခိုက် ခြင်းကိုခံခဲ့ရသည်။ ထိုနောက် ၁၉၄၁ ခုနှစ်တွင် ဖင်လန်နိုင်ငံသည် ဂျာမနီနိုင်ငံနှင့်ပူးပေါင်း၍ ရုရှနိုင်ငံကို တိုက်ခိုက်သည်။ ၁၉၄၄ ခုနှစ်တွင် ရုရှနိုင်ငံနှင့် စစ်ပြေငြိမ်းရေးစာချုပ်ကို ချုပ်ဆိုခဲ့ကြ လေသည်။

## ကိုးကား
ရော်နယ်ဒို (သံတူကြောင်းကွဲ)

**ရော်နယ်ဒို** ဆိုသည်မှာ အောက်ပါအကြောင်းအရာများကို ဆိုလိုနိုင်သည်။
* ခရစ်စတီးယားနို ရော်နယ်လ်ဒို ပေါ်တူဂီဘောလုံးသမား
* ရော်နယ်ဒို ဘရာဇီးဘောလုံးသမား
မြန်မာ့နိုင်ငံခြားကုန်သွယ်မှုဘဏ်

**မြန်မာ့နိုင်ငံခြားကုန်သွယ်မှုဘဏ်** (Shwehmone လေဘဝဟာဝညA; အတိုကောက် **MFTB**) သည် မြန်မာနိုင်ငံ အစိုးရပိုင်ဘဏ်တစ်ခုဖြစ်ပြီး နိုင်ငံရပ်ခြားဘဏ်လုပ်ငန်းများကို အဓိက ဆောင်ရွက်သည်။ ကုန်သွယ်ရေးနှင့် နိုင်ငံခြားငွေကြေးဆိုင်ရာ ဘဏ်လုပ်ငန်းများကို အစိုးရ၊ အစိုးရပိုင်လုပ်ငန်းများ၊ မြန်မာနိုင်ငံအခြေစိုက် နိုင်ငံတကာအဖွဲ့အစည်းများအား ဝန်ဆောင်မှုပေးသည်။ 

ကာကွယ်ရေးဝန်ကြီးဌာန၊ မြန်မာ့နိုင်ငံခြားကုန်သွယ်မှုဘဏ်နှင့် မြန်မာ့ရင်းနှီးမြှုပ်နှံမှုနှင့် ကူးသန်းရောင်းဝယ်ရေးဘဏ်တို့အား အမေရိကန်ပြည်ထောင်စု ဘဏ္ဍာရေးဝန်ကြီးဌာနက ၂၀၂၃ ခုနှစ် ဇွန်လ ၂၁ ရက်နေ့တွင် စီးပွားရေးအရ ဒဏ်ခတ်ပိတ်ဆို့ခဲ့သည်။

## နောက်ခံသမိုင်း
မြန်မာ့နိုင်ငံခြားကုန်သွယ်မှုဘဏ် သည် မူရင်းအစ ၁၉၅၄ခုနှစ်တွင်တည်ထောင်ခဲ့သော နိုင်ငံတော် ကူးသန်းရောင်းဝယ်ရေးဘဏ် ၏ နိုင်ငံခြား လုပ်ငန်းဌာန မှ စတင်ပေါက်ဖွား လာခြင်းဖြစ်သည်။ ၁၉၆၃ ခုနှစ်၊ ဖေဖော်ဝါရီလတွင် တိုင်းရင်းသားပိုင်နှင့် နိုင်ငံခြားသားပိုင် ကူးသန်းရောင်းဝယ်ရေးဘဏ်များအားလုံးကို နိုင်ငံပိုင်ပြုလုပ်ခဲ့သည်။ ၁၉၇၀ ပြည့်နှစ်၊ ဖေဖော်ဝါရီလ(၁)ရက်နေ့တွင် နိုင်ငံတော်ကူးသန်းရောင်းဝယ်ရေးဘဏ်၊ နိုင်ငံတော် စိုက်ပျိုးရေးဘဏ်နှင့် နိုင်ငံပိုင်ပြုလုပ်ထားသော ပုဂ္ဂလိကဘဏ်များအား ထပ်မံ ပေါင်းစည်းဖွဲ့စည်းခဲ့သည်။ ၎င်းအချိန်တွင် ပြည်ထောင်စုမြန်မာနိုင်ငံ ပြည်သူ့ဘဏ်၊ နိုင်ငံခြားငွေဌာန အမည်ဖြင့် နိုင်ငံခြားငွေ လုပ်ငန်းများကို ဆောင်ရွက်ပေးသော တစ်ခုတည်းသော ဘဏ်လုပ်ငန်းဌာနဖြစ်သည်။ နိုင်ငံပိုင် စီးပွားရေး အဖွဲ့အစည်းများအား စီးပွားရေး ဆန်ဆန် ဆောင်ရွက်ရန်ချမှတ်ပေးခဲ့သော လမ်းညွှန်ချက်များနှင့် အညီဘဏ်စနစ်အနေဖြင့်လည်း စီးပွားရေး ဆန်ဆန် ဆောင်ရွက်နိုင်ရန် ၁၉၇၅ ခုနှစ် တွင် ဘဏ်ဥပဒေအသစ် ကို ပြဋ္ဌာန်းခဲ့သည်။ ယင်းဘဏ်ဥပဒေ အသစ်အရ ၁၉၇၆ ခုနှစ်၊ ဧပြီလ(၁)ရက်နေ့မှ စတင်၍ ပြည်ထောင်စုမြန်မာနိုင်ငံဘဏ်၊ မြန်မာ့စီးပွားရေးဘဏ်၊ မြန်မာ့စိုက်ပျိုးရေးဘဏ် နှင့်  မြန်မာ့ နိုင်ငံခြား ကုန်သွယ်မှုဘဏ် ဟူ၍ ဘဏ်(၄)ခု ခွဲကာ ဘဏ်လုပ်ငန်း များကို လုပ်ကိုင်ခဲ့သည်။ ၁၉၉၀ ပြည့်နှစ်၊ ဇူလိုင်လ(၄) ရက်နေ့တွင် ပြဋ္ဌာန်းခဲ့သော မြန်မာနိုင်ငံတော်ငွေရေးကြေးရေး အဖွဲ့အစည်းများဥပဒေအရ မြန်မာ့နိုင်ငံခြားကုန်သွယ်မှုဘဏ်သည် ထိုနေ့တွင် ဖွဲ့စည်းတည်ထောင်ပြီးဖြစ်သည်။ ယခုအချိန်တွင် မြန်မာ့နိုင်ငံခြားကုန်သွယ်မှုဘဏ်အနေဖြင့် (၂၅-၁-၂၀၁၆)နေ့တွင် ပြဋ္ဌာန်းခဲ့သော ငွေရေးကြေးရေးအဖွဲ့အစည်းများဥပဒေ၂၀၁၆ နှင့်အညီ အပြည်ပြည်ဆိုင်ရာ ဘဏ်လုပ်ငန်း၊ ပြည်တွင်းဘဏ်လုပ်ငန်းနှင့် ATM Card Services ဝန်ဆောင်မှုစသော ဘဏ္ဍာရေးဝန်ဆောင်မှုများကို ဆောင်ရွက်ပေးလျက်ရှိသည်။

## ဖွဲ့စည်းမှု
မြန်မာ့နိုင်ငံခြားကုန်သွယ်မှုဘဏ်သည် အောက်ဖော်ပြပါအတိုင်း ဌာနခွဲ(၁၂)ခု ဖွဲ့စည်းထားသည်။

* စီမံခန့်ခွဲမှုနှင့် လူ့စွမ်းအားအရင်းအမြစ်ဖွံ့ဖြိုးရေးဌာနခွဲ
* စာရင်းဌာနခွဲ
* ငွေကြေးဈေးကွက်၊ ကတ်နှင့် SWIFT ဌာနခွဲ
* သတင်းအချက်အလက်နှင့်နည်းပညာဌာနခွဲ
* နိုင်ငံခြားငွေကြီးကြပ်နှင့်ငွေလွှဲဌာနခွဲ
* ချေးငွေနှင့်ဘဏ်အာမခံဌာနခွဲ
* ပို့ကုန်ဌာနခွဲ
* သွင်းကုန်ဌာနခွဲ
* ဘဏ်တွင်းစာရင်းစစ်ဌာနခွဲ
* ငွေကြေးခဝါချမှုစိစစ်ရေးဌာနခွဲ
* သုတေသန၊ မူဝါဒနှင့် ဥပဒေရေးရာဌာနခွဲ
* နိုင်ငံတကာဆက်ဆံရေးနှင့်အဆက်အသွယ်ဘဏ်များဌာနခွဲ

## နိုင်ငံတကာအသိအမှတ်ပြုဆုတံဆိပ်ချီးမြှင့်ခံရခြင်း
မြန်မာ့နိုင်ငံခြား ကုန်သွယ်မှုဘဏ် သည် စပိန်နိုင်ငံ မက်ဒရစ်မြို့ အခြေစိုက် Business Initiative Directions ( BID ) မှ ၂၀၀၇ ခုနှစ်အတွက် Century International Quality Era Award(CQE) Gold Category ဆုကို ချီးမြှင့်ခြင်းခံခဲ့ရသည်။

## ကိုးကား
ကဏ္ဍ:မြန်မာနိုင်ငံ၏ ဘဏ်များ
ကဏ္ဍ:မြန်မာနိုင်ငံရှိ အစိုးရအဖွဲ့အစည်းများ
ဂျယ်ရမီ လင်း

**ဂျယ်ရမီ လင်း** (Jeremy Lin, တရုတ် - 林書豪 လင်ဆူးဟောင်) သည် အမေရိကန် အမျိုးသား ဘတ်စကက်ဘော အစည်းအရုံး (National Basketball Association, NBA) တွင် နယူးယောက် နစ်ခ်စ် (New York Knicks) အသင်းမှ ပါဝင်ကစားသည့် ကြေးစား အားကစားသမား တစ်ဦးဖြစ်သည်။ ဂျယ်ရမီလင်းကို ကယ်လီဖိုးနီးယားပြည်နယ် လော့စ်အိန်ဂျလိစ်မြို့တွင် ဖွားမြင်ပြီး ပါလို အယ်တို (Palo Alto) တွင် ကြီးပျင်းသည်။ မိဘများမှာ ထိုင်ဝမ်မှ အမေရိကန်သို့ ပြောင်းရွှေ့သွားသူများ ဖြစ်သည်။ ဂျလမီလင်းသည် NBA တွင် ပထမဆုံးသော ထိုင်ဝမ်နွယ်ဖွား ကြေးစားကစားသမားဖြစ်သည်။  ၂၀၁၂ ခုနှစ် ဖေဖော်ဝါရီလအတွင်း နစ်ခ်စ်အသင်း  ဆက်တိုက် အနိုင်ရသည့် ၇ ပွဲ အနက် နောက် ၅ ပွဲ၌ ဂျယ်ရမီလင်း ဦးဆောင် အနိုင်ရခဲ့ပြီးနောက် အမေရိကန် ကြေးစား ဘတ်စကက်ဘော လောကတွင် ကျော်ကြားလာသည်။ ဤသို့ ကျော်ကြားလာမှုကို မီဒီယာများက Linsanity၊ Lincredible စသည်ဖြင့် ဝေါဟာရသစ်များ တီထွင်ကာ ဖော်ပြလာကြသည်။ 

## ကိုးကား